Save The date: Tudum: A Netflix Global Fan Event Is Back September 24, 2022

Tudum is back! The global virtual event that garnered over 25 million views from Netflix fans in 184 countries around the world last year is returning Saturday, September 24 with five global events in 24 hours.

Tune in for an exciting day of exclusive news, never-before-seen footage, trailers, and first looks, as well as interviews with Netflix’s biggest stars and creators. The free virtual event is a celebration of Netflix fandom and is dedicated to sharing the scoop on over 100 fan favorite shows, films and specials from across the globe.

On September 24, Tudum will span four continents with five events, taking fans on a whirlwind trip around the world:

At 10:00 am MYT / 11:00 am KST (7:00 pm PT September 23), Tudum kicks off with an exciting show out of Korea.

At 1:30 pm MYT / 11:00 am IST (10:30 pm PT September 23), fans will be treated to a fun look at what’s ahead from India.

At 1:00 am MYT September 25 (10:00 am PT September 24), fans will get exclusive news from our shows and movies coming out of the United States and Europe, as well as an additional event which previews the great entertainment coming from Latin America.

At 12:00 pm MYT September 25 / 1:00 pm JST September 25 (9:00 pm PT September 24), our stars from Japan will close out Tudum with a celebration of our Japanese entertainment.

Tudum: A Netflix Global Fan Event will be available across Netflix YouTube channels in a number of different languages. Visit Netflix’s official fan site, Tudum.com/event, for the latest news from this global fan event, and stay tuned for details about our title and celebrity lineup in early September. Mark your calendars now for September 24 and 25!


Wonder Woman Review

Ok, Gal Gadot berketurunan yahudi dan asal dari Israel. ‘Pakej lengkap’ kalau nak boikot cerita ni kannnn, Lubnan pun memang boikot filem ni ditayangkan di negaranya. Ok tu terpulang. Aku tak nak ulas pasal ni, isu sensitif.. banyak hujah-hujah yang keluar nanti. So mohon berlapanglah dada baca ulasan aku ni ya, kita ketepikan ‘isu’ tu, baca lah ulasan aku ni sebagai hiburan semata-mata.

Dengan Wonder Woman, DC akhirnya mendapat nafas baru dan boleh menarik nafas dengan sedikit lega, dan berada di jalan yang benar untuk membuat filem-filem DC yang lebih baik selepas ini. Yelah, sejak Man Of Steel (MoS boleh dikategorikan sebagai bagus juga), Suicide Squad dan BVS, DC dikecam teruk, walaupun rata-rata filem DC laris dengan kutipan yang laku.

Setelah ledakan filem dari komik yang tampaknya tak berkesudahan, akhirnya kita mendapat satu filem superhero wanita paling ikonik sepanjang masa. Dengan ulasan-ulasan positif yang diberi oleh para pengkritik, Wonder Woman dengan mudah menjadi filem DC Universe terbaik sejak Zack Snyder memulakan siri DCEU dengan Man of Steel pada tahun 2013. Sedikit humor dan pesona-ditambah dengan prestasi lakonan yang mantap oleh Gal Gadot, filem Wonder Woman ini akan menaikkan nama beliau sebagai pelakon Hollywood gred A.

Diana Prince (Gal Gadot), yang bekerja sebagai kurator (penyelia muzium) di Louvre di zaman sekarang, menerima sebuah pakej dari Bruce Wayne (easter egg ni). Kemudian filem tersebut membawa kita kembali pada zaman Themyscira, pulau legenda Amazon. Di sana Diana, puteri kepada ratu Amazon, Hippolyta (Connie Nielsen). Hippolyta memberitahu Diana yang masih kecil yang beliau mengukir Diana dari tanah liat dan membawanya ke kehidupan dengan bantuan Zeus. Hmmm Diana percaya bulat-bulat tu yang beliau diperbuat dari tanah liat. HAHAHAHA.

Diana mahu dilatih untuk menjadi seperti pahlawan-pahlawan wanita di sekelilingnya, yang boleh dibanggkan. Ibunya menentang keinginannya, tetapi ibu saudaranya, General Antiope (Robin Wright), menyebelahinya. Apabila Diana meningkat dewasa, akhirnya ibunya setuju Diana untuk dilatih, ketika latihan dengan ibu saudaranya, kekuatan Diana melampaui batasan (Diana tak tahu sebenarnya beliau ialah anak kepada Zeus dan ibunya, beliau tak diperbuat dari tanah liat. Hahaha. Sebab tu kekuatan beliau melebihi kekuatan penduduk Amazon yang ada, sebab beliau ialah Demigod). Diana juga mendapat tahu tentang dewa perang Ares, anak kepada Zeus, yang tewas ketika beliau menentang bapanya beribu tahun sebelum ini, tetapi dipercayai berkeliaran mencari mangsa sekali lagi, mencetuskan perbalahan di dunia luar yang penuh dengan lelaki.

Oleh kerana Themyscira merupakan pulau yang hanya terdiri dari perempuan sahaja dan pulau itu telah dilindungi oleh kabus dan perisai ajaib, yang menutupnya dari dunia luar, maka Diana hanya tahu sedikit tentang dunia atau lelaki. Sehinggalah Kapten USAF, Steve Trevor (Chris Pine), yang memandu pesawat pejuang German terjatuh di dalam perairan di pulau Themyscira ketika melarikan diri selepas mencuri buku nota kepunyaan Dr Poison semasa misi pengintipan. Diana menyelamatkan Steve, dan menolong Steve bersama dengan pahlawan Amazon yang lain bertarung dengan askar German yang mengikuti Steve. Steve ditangkap dan dihadapkan berjumpa dengan Ratu Amazon, dan terpaksa memberitahu perkara sebenar tentang misinya dan tentang perang yang mengakibatkan rakyat tak bersalah terbunuh, selepas dililit dengan Lasso of Truth (tali ni kalau dililit memang tak boleh cakap tipu, automatik jujur terus, hahahaha)

Dipendekkan cerita, Diana menolong Steve keluar dari Themyscira, dan ingin membantu menghentikan perang dan Diana yakin yang Ares yang terlibat dalam kekacauan ini. Ok sampai sinilah sinopsis aku, nak tahu tengok sendiri. Hahahahah

Wonder Woman merupakan sebuah filem Superhero antara yang terbaik pernah dihasilkan, kudos kepada Patty Jenkins yang mengarahkan filem ini menjadi sebuah karya DC yang membuka mata para pengkritik yang melabel filem DC ini sampah sebelum ini. Patty Jenkins juga mencipta rekod filem yang mengutip keuntungan yang tinggi untuk minggu pertama tayangan dari filem yang diarahkan oleh pengarah wanita. CGI filem ini tak keterlaluan seperti filem BvS, yang melampau-lampau CGI nya, dalam gelap tu gelap betul langsung tak nampak apa, dengar bunyi efek je. Tapi CGI dalam WW ni dalam gelap pun boleh jelas nampak. Aksi pertarungan secara keseluruhannya memang A, lagi- lagi masa di perbatasan tu.

Cuma aku tak berapa rasa musuh WW iaitu Jeneral German, Erich Ludendorff (Danny Huston) dan konconya, ahli kimia Dr. Poison (Elena Anaya), dan juga abang Diana iaitu Ares (Robert Thewlis) tak memberi ancaman yang kuat sangat pun.

Selain aksi yang ditonjolkan, pembawaan cerita juga berjalan dengan lancar, yelah filem ini sebenarnya filem pengenalan diri untuk Wonder Woman. WW juga mengetengahkan kisah cinta yang padu dan menyentuh perasan dan boleh rasa keserasian di antara Diana dan Steve, lancar je macam bukan dibuat-buat. Runut bunyi WW ni memang power, lagi-lagi lagu tema WW yang ni, bila dengar terasa semangat luar biasa merasuk diri ini :

ost asal lagu ni digubah oleh Hans Zimmer dan Junkie XL, tetapi untuk OST Wonder Woman ini digubah oleh Rupert Gregson-Williams. Hans Zimmer katanya tak akan menggubah lagu untuk superhero lagi. OST Justice League nanti digubah oleh Junkie XL.

Apapun Wonder Woman memang sebuah filem Superhero yang boleh dikatakan setaraf naskahnya dengan filem superhero terbaik yang lain, dan setanding dengan filem Superman lakonan Christopher Reeve. Gal Gadot peranannya memang sempurna sebgai Wonder Woman. Beliau membawa karakter WW seperti yang aku harapkan iaitu nampak naifnya, cantik, berani, sopan dan seorang pejuang. Girl power!!!

Rating aku bagi 9/10. (dah tengok 2 kali)


Alien: Covenant Review

Hampir 7 tahun menunggu sekuel prequel franchise siri Alien arahan Ridley Scott ini. Ramai peminat menunggu untuk melihat apa yang terjadi pada crew Prometheus yang terselamat iaitu David dan Dr. Elizabeth Shaw yang dikatakan menuju ke tempat asal usul bangsa Engineer bagi mencari jawapan kenapa bangsa tersebut mahu menghancurkan bangsa Manusia di Bumi.

Bangsa Manusia yang sedang diambang kepupusan telah membuat keputusan untuk meninggalkan Bumi yang semakin rosak dan mengembara ke angkasa untuk mencari Planet yang sesuai untuk didiami oleh mereka.

Pada asalnya mereka menunju ke sebuah Planet yang telah ditetapkan sebelum berlepas ke angkasa, tetapi mereka menemui sebuah planet yang tidak terdapat dalam peta mereka dan mereka dapati planet tersebut dianggap sebagai syurga oleh mereka kerana sangat sesuai untuk didiami. Tetapi mereka tidak mengetahui bahawa salah seorang krew Prometheus telah menunggu mereka untuk menjalankan visinya setelah lama terkandas di Planet yang pernah diduduki oleh Bangsa Engineer.

Ridley Scott menjanjikan siri prekuel Alien akan kekal sebagai klasifikasi R-Rated, dan Covenant mengotakan janjinya. Walaupun memaparkan babak-babak badan yang dikoyak-koyak oleh Alien, bagi kami filem tersebut kurang keganasannya dan thrill berbanding filem-filem sebelum ini. Tetapi plot yang disampaikan cukup menarik walaupun beberapa plot filem ini telah dijangkakan oleh peminat-peminat filem Alien.

David yang sebelum ini manusia sentetik yang berkhidmat untuk manusia telah berubah menjadi robot yang mahu melihat kepupusan manusia. Sifatnya yang mula berubah telah menyebabkan dia bereksprimentasi terhadap ciptaan Engineer dan menaiktaraf ciptaan bangsa tersebut untuk menghasilkan satu makhluk yang cukup menakutkan iaitu xenomorph. Tetapi dia tidak mempunyai bahan ujikaji dan beliau berjaya mengumpan kapal angkasa Covenant untuk datang ke Planet yang didiaminya dan menjadi krew dan penghuni kapal angkasa tersebut sebagai host untuk menghasilkan ciptaan dengan lebih banyak.

Walaupun Alien: Covenant kurang aksi thrill nya, filem ini akhirnya telah menjawab persoalan mengenai asal usul Xenomorph yang sering memburu manusia dalam filem Alien era 70-90an serta mendedahkan pencipta Xenomorph dan tujuannya yang sememangnya mahu melihat kepupusan bangsa manusia.

Lakonan dwi-watak oleh Michael Fassbender sebagai Walter dan David sangat mengagumkan terutamanyanya watak David yang kelihatan agak psiko dan menakutkan. Katherine Waterston juga menampilkan ciri-ciri pegawai pemerintah yang tidak gentar untuk berhadapan dengan makhluk yang menakutkan itu walaupun pada awal filem, karakternya tidak begitu menonjol dan dibayangi dengan watak Christopher Oram (Lakonan Billy Crudup).

Banyak element menarik dalam filem ini antaranya permandangan hutan di permulaan filem, sound skor filem, tone dan storyline. Cuma sayangnya aksi antara Manusia dan Xenomorph kurang mendebarkan, malah dipenghujung filem, pertembungan antara dua makhluk tersebut sangat singkat. Jika aksi-aksi thril lebih dipamer dalam filem ini, kami yakin rating untuk filem kedua siri prekuel Alien ini pasti lagi tinggi.


Zachary Levi Dedahkan Bila Penggambaran Shazam! 2 Bermula

Pelakon utama filem Shazam! Zachary Levi memberikan sedikit perkembangan terbaru mengenai sekuel filem lakonannya itu.

Ketika ditemubual wartawan Associated Press baru-baru ini, Levi mendedahkan penggambaran filem kedua Shazam! akan bermula sekurang-kurangnya awal musim panas tahun hadapan.

Menurutnya lagi, kerja-kerja menulis skrip Shazam! 2 telahpun bermula.

“The actor said scriptwriting for the sequel has already begun and expects to start filming either in late spring or early summer next year.”

Walaupun Shazam! 2 belum diumumkan secara rasmi oleh DC, beberapa perkembangan terbaru mengenai filem tersebut telah mengesahkan sekuel Shazam! akan dihasilkan. Penulis skrip Henry Gayden, pengarah David F. Sandberg dan penerbit Peter Safran dilaporkan kembali dalam projek terbaru Shazam! akan datang.

Shazam! yang ditayangan April yang lalu telah menerima respon positif dari peminat dan pengkritik filem. Filem adiwira itu juga turut berjaya meraih $363 juta dolar seluruh dunia.


Kutipan Terkini Filem-Filem Tempatan, Bidong The Boat People Mendahului Kutipan Paling Rendah Tahun Ini

Filem arahan Yusuf Kelana, Bidong The Boat People secara rasminya menjadi filem paling rendah kutipan tahun ini apabila hanya mengutip sekitar RM3.5 ribu sahaja. Lebih malang, filem bertemakan sejarah itu hanya mampu bertayang dipanggung wayang selama 7 hari sahaja.

Filem terbitan YKS Film Maker Sdn. Bhd. telah menelan belanja RM 1.3 juta dan kutipan tersebut tidak sampai 1% dari modal pembikinan filem tersebut.

Sementara itu, filem aksi arahan Syafiq Yusof, KL Special Force terus mendominasi senarai kutipan tiket filem tempatan tahun ini apabila kutipan filem tersebut telah mencapai RM5 juta. Filem yang dibintangi oleh Rosyam Noor, Syamsul Yusof dan Fattah Amin itu telah ditayangkan pada 8 Mac yang lalu di 90 buah pawagam dan masih ditayangkan sehingga kini.

Sebuah lagi filem tempatan yang ditayangkan pada bulan ini, Get Hard arahan Chan Wai Cheong hanya dapat mengaut RM 73.9 ribu sahaja sejak ia ditayangkan pada 8 Mac itu. Filem paling kontroversi tahun ini menampilkan bekas pelakon filem Ola Bola, JC Chee selaku pelakon utama.

Berikut adalah senarai kutipan filem tempatan sehingga 15 Mac 2018

KL Special Force – RM 5,47 juta
A House of Happiness – RM 1.59 juta
Makrifat Cinta – RM 138,686
Bukan Cinta Malaikat – RM 134,324
Best Story – RM 123,077
Amazing Titanman – RM 92,634
Badang – RM 74,148
Get Hard – RM 73,925
Busker – RM 68,739
Surf This Love – RM 38,231
Bidong The Boat People – RM 3,536

Jumlah keseluruhan kutipan tiket = RM 2.1 juta


Pandangan Pertama Nam Ron Sebagai “Adik Maleficent” Untuk Telefilem ’18 Puasa’

Setiap bulan Ramadhan, kita akan disajikan siri telefilem Puasa dari pengarah Mamat Khalid.

Sejak 15 Puasa, penonton akan melihat telatah lucu pemuda-pemuda disebuah kampung yang cuba untuk tidak berpuasa di bulan Ramadhan.

Kini, Mamat Khalid bakal kembali dengan telefilem terbaru berjudul 18 Puasa, yang mana, peminat sekali akan melihat satira parodi masyarakat melayu ketika mereka berpuasa.

Setakat ini, jalan cerita dan barisan pelakon masih diketahui. Berkemungkinan besar, telefilem akan datang bakal dibarisi pelakon filem terdahulu dengan penambahan beberapa pelakon baru, seperti Nam Ron.

Menerusi perkongsian di media sosial, Mamat Khalid dan Nam Ron mendedahkan kepada peminat pandangan pertama telefilem 18 Puasa. Gambar tersebut memaparkan “dak Ngasri bertemu dengan … iblis” (Lakonan Nam Ron).

Anda boleh saksikan pandangan pertama telefilem 18 Puasa dibawah.

Siri telefilem Puasa merupakan satira komedi yang memaparkan gelagat sesetengah masyakat melayu ketika berpuasa. Dalam siri ini, ia menceritakan geng plastik hitam disebuah kampung, yang melakukan pelbagai cara untuk tidak berpuasa ketika bulan ramadhan.

Telefilem pertama iaitu 15 Puasa telah ditayangkan di pada 2004, diikuti sekuelnya, 16 Puasa pada 2017. 16 Puasa cukup popular dikalangan penonton, dan rata-ratanya tidak ketahui kewujudkan 15 Puasa. Filem ketiga 17 Puasa telah ditayangkan pada 2019

View this post on Instagram            A post shared by TA Nam Ron (@_nam_ron_)


Zombies & Defender Strange Dalam TV Spot “Doctor Strange 2”

Susulan pelancaran trailer terbaru Doctor Strange in the Multiverse of Madness yang mengujakan peminat, Marvel Studios telah mendedahkan TV spot terbaru yang menampilkan beberapa rakaman menarik yang tidak ditunjukan dalam trailer.

TV spot tersebut, yang anda boleh lihat dibawah, menggoda satu lagi variant Stephen Strange dalam bentuk Defender Strange. Ia juga menampilkan pandangan terbaru debut sulung aksi langsung zombi Doctor Strange dan Wanda Maximoff, yang pertama kali muncul dalam siri animasi Disney+ tahun lepas, What If…?

Doctor Strange in the Multiverse of Madness akan menemui penonton pada 5 Mei 2022. Anda boleh lihat TV spot terbaru dibawah:

These #DoctorStrange shots are in the TV spot but not the full trailer#MultiverseOfMadness pic.twitter.com/A2KB0qWdze— Erik Davis (@ErikDavis) February 13, 2022

Benedict Cumberbatch dan Benedict Wong mengulangi peranan mereka sebagai Stephen Strange/Doctor Strange dan Wong. Chiwetel Ejiofor dan Rachel McAdams kembali dalam filem kali ini sebagai Karl Mordo, bekas rakan Doctor Strange yang bertukar menjadi musuh dan Christine Palmer, rakan sekerja yang juga kekasih Strange.

Elizabeth Olsen mengulangi peranannya sebagai Wanda Maximoff dan pendatang baharu MCU, Xochitl Gomez sebagai America Chavez. Michael Stuhlbarg kembali meneruskan peranannya sebagai Nicodemus West. Dijangkakan lebih banyak pelakon akan muncul sebagai cameo dalam filem kali ini, cuma peminat perlu menantikannya, sama ada dalam trailer terbaru ataupun filem.

Louis D’Esposito, Victoria Alonso, Eric Hauserman Carroll, dan Jamie Christopher menjadi penerbit eksekutif disamping penerbit Kevin Feige, manakala Michael Waldron menulis lakon layar untuk filem ini.

Doctor Strange in the Multiverse of Madness akan dilancarkan pada 5 Mei ini.


IT Potong Babak Yang Cukup Ngeri Untuk Ditunjukkan Kepada Penonton?

It filem seram yang diadaptasikan dari novel Stephen King telah menjadi filem seram sukses yang pernah ditayangkan setakat ini. Di klasifikasikan sebagai “Restricted” atau R-Rated, It bukan sahaja menampilkan ke’seram’an dalam filemnya tetapi menunjukkan babak-babak yang dianggap tidak sesuai untuk tontonan umum.

Baru-baru ini, aktor yang membawakan watak Pennywise, Bill Skarsgård mendedahkan bahawa filem It sebenarnya mempunyai satu babak yang agak “disturbing” untuk ditunjukkan kepada penonton sehingga memaksa pihak poduksi memotong babak tersebut.

“There was a scene we shot that was a flashback from the 1600s, before Pennywise [was Pennywise],”. “The scene turned out really, really disturbing. And I’m not the clown. I look more like myself. It’s very disturbing, and sort of a backstory for what IT is, or where Pennywise came from.” – Bill Skarsgård

Menurut aktor tersebut, babak tersebut lebih menunjukkan kisah asal usul Pennywise atau flashback sekitar abad ke-16. Babak apakah yang dikatakan cukup “disturbing” itu? Mari kita lihat petikan skrip yang didedahkan oleh laman web Bloody-Disgusting.com.

1637: INT. WELLHOUSE – NIGHT ABIGAIL, 19. Rushes in and SLAMS the door. As if trying to keep Satan himself out. She clutches her BABY to her breast. Kneels by DYING EMBERS in the hearth. She blows on ‘em but a flame never catches. Her Baby starts to fuss… ABIGAIL: Hush now, shhhh… it’ll be — She stops.
Realizes that the SMALL CANDLE CHANDELIER slowly spins above her. As if some unnatural force has caused its light to rotate around the room, like tiny primitive searchlights. She hears something slithering in the gray shadows by the Well. Occasionally we catch glimpses of a BLACK SILHOUETTE. Shifting its shape. As if trying to decide on a form.
ABIGAIL (CONT’D): Please, Devil… leave us be… Shape shifts again. A beam of light passes, revealing PENNYWISE, naked, lithe, flesh pale and translucent, a half- formed imitation of a human, opens his maw full of large razor sharp teeth, dripping with saliva. As the Tin Can spins clockwise, Pennywise moves counter around the room. Each time the light hits his face — It’s different. A Man. A Woman. A Beast. A Monster.
PENNYWISE: You mistake me woman. No mere devil, I am the Eater of Worlds. His voice is guttural, unnatural. ABIGAIL: But my child, not my child… He is innocent…
PENNYWISE: So you say. The Baby SCREAMS. Pennywise smiles. PENNYWISE (CONT’D): Beautiful fear… ABIGAIL: I pray Thee, take me. Abigail shuffles back. PENNYWISE: I will. And then, him. And thy husband and the rest of thy children, and all the savages who brought you here. And when you all rot in the earth, I will pick thy bones dry until no meat is left to pick. And then I will seek out thy bones and consume thy souls until nothing is left but the weeds! (beat) Or you will occupy yourself otherwise and not interfere. I will take her and you will live, and those of thy other children — in whom I take no interest. And you will thank ME fever and frost did not damn you to the soil. Abigail looks down at her baby again.
She’s shaking, doesn’t want to let go. Behind her, the Door OPENS. A Little Boy, 6, asks — BOY: Mama? ABIGAIL: NO! OUT! NOW! Frightened by his mother, the Boy runs. Abigail turns back to Pennywise. Wherever he may be now in the room. The light somehow seems to spin faster now. She kisses her baby and sets it down. It BAWLS. ABIGAIL: I’m sorry, I’m so sorry…
She turns away from the baby. Faces those dying embers. We keep on her face as they seem to begin GLOWING BRIGHTER AS — OVER HER SHOULDER — OUT OF FOCUS — Pennywise crawls over to the Baby and starts to feast. SHARP CRY FROM THE BABY CUT OFF as we hear a CRUNCH. Abigail continues to look into the BRIGHT ORANGE GLOW of not the flickering fire… …but the DEADLIGHTS. Her expression changing. Fear. Denial. Grief. Acceptance. And then nothing. Just a glazed look. AS IF NOTHING HORRIFIC IS ACTUALLY HAPPENING BEHIND HER.”

Dari petikan skrip tersebut menunjukan terdapat babak dimana Pennywise telah memakan seorang bayi secara hidup-hidup. Berlatarbelakangkan tahun 1637, Night Abigail cuba melindungi bayinya dari entiti jahat iaitu Pennywise yang memburu keluarganya untuk dijadi makanan kepada entiti tersebut. Di penghujung skrip tersebut menunjukan bagaimana Abigail berputus asa, mengalah dan membiarkan entiti jahat itu memakan bayinya itu.

Menurut Bill, beberapa bahagian tersebut telah menjalani pengambaran tetapi tidak ditunjukan dalam filem It yang ditayangkan bulan lalu. Jadi kita harap, babak tersebut akan ditunjukan dalam filem kedua kerana sekuel It dikatakan akan menceritakan asal-usul Pennywise.

Jadi kepada peminat filem It, mahukan anda melihat babak Pennywise memakan bayi dalam filem akan datang?


Samara Weaving Bermain Kad Dalam Klip Terbaru Filem “Ready or Not”

Fox Searchlight melancarkan klip terbaru filem thriller-komedi mereka berjudul Ready or Not yang memaparkan karakter Samara Weaving, Grace telah memilih kad yang bakal menentukan hidup matinya. Anda boleh tonton klip tersebut dipemain video dibawah.

Ready or Not mengisahkan seorang perempuan yang baru berkahwin dan menyertai keluarga kaya suaminya dalam aktiviti tradisi turun temurun yang dihormati, tetapi situasi berubah menjadi permainan menggerunkan di mana semua ahli keluarga suaminya ingin mencarinya dengan niat untuk membunuhnya selaku pengantin wanita.

Turut membintangi filem ini adalah Andie MacDowell, Adam Brody, Mark O’Brien, Henry Czerny, Kristian Bruun, Melanie Scrofano dan Elyse Levesque.

Filem ini diarahkan oleh Tyler Gillett dan Matt Bettinelli-Oplin, mereka merupakan pengarah dari kumpulan pembikin filem seram terkenal, Radio Silence Production. Skrip pula ditulis oleh  Guy Busick dan Ryan Murphy.

Ready or Not akan menemui penonton tempatan pada 22 Ogos 2019


15 Filem Berbudget Kecil Tetapi Berjaya Mengaut Jutaan Dollar

Di Hollywood, kebiasannya kita dengar sesebuah filem yang dihasilkan akan memakan belanja puluhan sehinggalah jutaan Dollar. Ia bukan sahaja melibatkan kos membayar gaji-gaji krew dan juga bayaran kepada pelakon. Ia turut meluputi bayaran kos penggunaan peralatan, kesan khas, promosi dan lain-lain lagi.

Semakin tinggi nilai modal filem berkenaan, semakin hebatlah sesebuah filem tersebut. Tetapi modal berjuta belum tentu memberikan pulangan yang setimpal mahupun keuntungan berlipat kali ganda. Terdapat juga filem yang mengeluarkan modal yang kecil, tetapi disebabkan kehebatan filem itu, ia mampu mengaut jutaan Dollar, malah lagi untung dari filem-filem yang bermodal besar.

Disini kami kongsikan 15 filem berbudget kecil tetapi berjaya mengutip jutaan dollar.

Filem seram terkenal ini hanya menggunakan modal sebanyak USD350 ribu sahaja, tetapi ia mampu menampilkan elemen seram, suspens dan darah yang cukup menakutkan. Filem ini menjadi terkenal diseluruh dunia dan ianya tetap masih diminati. Berjaya mengutip USD2.6 juta dan filem ini turut dihasilkan semula pada tahun 2013

Filem El Mariachi ini mengisahkan sekumpulan pembunuh upahan yang tersilap identiti memburu sasaran mereka apa seorang pemuzik yang tidak bersalah telah menjadi buruan kumpulan terbabit. Tahukah anda, pengarah filem ini Robert Rodriguez sanggup menjadi bahan experiment untuk perubatan dan juga meminta bantuan kewangan dari rakannya dan juga aktor filem ini Carlos Gallardo untuk mengumpul dana sebanyak USD 7000 bagi menghasilkan filem ini. Filem ini juga dirakam secara senyap sebelum mereka melakukan dubbing pada post processing bagi mengelakkan kos audio dan juga menggunakan kondom yang berisi cat merah bagi memperlihatkan kes tembakan dan darah.

Filem ini sukses dengan mendapat kutipan sebanyak USD 2 juta dan mendorong Robert Rodriguez untuk menghasilkan dua filem yang mungkin anda kenal, iaitu Desperado (1995) dan Once Upon a Time in Mexico (2003)

Once Upon a Time in Mexico

Once Upon a Time in Mexico

Pengarah filem ini sanggup mengambil risiko dengan mengambil pinjaman kredit kad dan menjual koleksi komik eksklusif beliau semata-mata mahu menghasilkan filem ini, dan pertaruhannya berjaya apabila filem Clerks berjaya mengaut keuntungan sebanyak USD3.2 juta.

Ianya bukanlah filem aksi, sebaliknya sebuah filem komedi, filem ini sukses kerana skripnya dan karakter filem ini yang sangat menarik.

12. Monty Python and The Holy Grail (1975)

Filem komedi British ini adalah Filem Berbudget kecil yang telah menjadi hit di US dan juga negara mereka sendiri, Britain apabila telah mendapat kutipan sebanyak USD 5 juta. Tahukah anda Monty Python memberi pengaruh yang sangat besar dalam genre sketch comedy antarabangsa.

Salah satu contoh filem dimana pengarah amatur bersusah payah mengumpul modal untuk menghasilkan filem mereka. David Lynch, pengarah filem ini mengambil masa 5 tahun untuk menghasilkan filemnya disebabkan kekangan budget dan penantiannyan berbaloi apabila filemnya sukses apabila berjaya mengutip sebanyak USD 7juta. Pengarah Stanley Kubrick akui, filem ini banyak memberi inspirasi kepadanya.

Siapa yang tidak pernah menonton filem ini dia peminat Fattah (Isikan tempat kosong). Bruce Lee dilabelkan antara aktor martial art paling popular, tetapi sebelum filemnya memasuki pasaran Amerika, ramai penonton tidak tahu siapakah dia Bruce Lee walaupun di terkenal di Hong Kong sehinggalah filem Enter The Dragon memasukki pasaran US dan bom! disana. Filem ini berjaya mengaut USD22juta, tetapi sayangnya, Bruce Lee Meninggal dunia disebabkan allergic terhadap painkiller sebelum filem Enter The Dragon ditayangkan di US.

Filem dokumentari ini sangat simple, ia menceritakan apa yang akan terjadi pada diri anda sekiranya anda makan di McDonalds setiap hari selama sebulan. Dari bermodalkan USD 65,000, filem ini mendapat kutipan besar iaitu sebanyak USD22.2 juta. Hmm.. terus terpikir nak buat filem dokumentari pasal pakai produk Qu Puteh setiap hari selama sebulan.

Hanya satu lokasi pengambaran, dua pelakon dan juga menggunakan jerung sebenar sebagai co-star dari menggunakan teknik CGI, mereka berjaya mengutip kutipan bersih sebanyak USD55 juta dan jerung berkenaan hidup mewah sehingga kini.

Asalnya filem Napoleon Dynamite ini asalnya adalah sebuah filem Indie, tetapi filem ini tiba-tiba dipilih oleh pihak distributor untuk diedarkan secara meluas serta faktor sebaran dari mulut ke mulut mengenai filem ini telah berjaya membuatkan filem ini mengutip USD46.1 juta.

sebelum filem slasher terkenal Friday the 13th dan Nightmare on Elm St. terdapat sebuah filem slasher yang patut anda tahu, iaitu filem Halloween  yang diterbitkan pada 1978. Salah satu cara mereka menjimatkan kos produksi mereka adalah dengan membeli topeng Captain Kirt yang berharga $1.98 dollar dan mengecatnya dengan warna putih dari mengupah kreatif team untuk hasilkan topeng penjahat. Filem ini berjaya mengaut USD70 juta dollar dan menjadi filem slasher pertama yang berjaya mengutip kutipan besar dalam pasaran mainstream filem.

Filem American Gaffiti adalah filem arahan George Lucas. Filem ini berjaya mengaut USD140 juta dan keuntungan tersebut dijadikan modal oleh George Lucas untuk hasilkan filem impiannya, Star Wars. Filem ini juga dibintangi oleh Harrison Ford sebelum Lucas mengambilnya berlakon dalam flem Star Wars sebagai Han Solo. Hmm.. tanpa American Graffiti mungkin kita tidak berpeluang menonton filem Star Wars.

Pada asalnya, United Artists yang membiayai filem ini mahukan pelakon lain yang membintangi filem Rocky – Marlon Brando antara yang tercalon. Stallone menyakinkan United Artists yanng dia mahukan watak utama dan yakin filem ini sukses, sebaliknya studio berkenaan meyakini Stallone, walaupun membenarkan Stallone berlakon sebagai Rocky, mereka memotong budget filem ini. United Artist pada masa itu turut mempunyai sebuah filem berbudget besar pada masa itu, iaitu filem New York. Filem berkenaan digunakan sebagai kantung untuk “cover up” kerugian yang mungkin berlaku terhadap filem Rocky, tetapi sebaliknya terjadi, Rocky berjaya mengaut USD 225 juta tetapi filem New York telah flop.

Filem Mad Max arahan George Miller telah diangkat antara filem terbaik pada tahun 2015 dan turut memenangi beberapa anugerah Academy.  Tetapi kejayaan harini bermula pada tahun 1979 dari filem Mad Max pertama dihasilkan oleh pengarah berkenaan di Australia. Bagi menjimatkan kos, Miller bukan sahaja menghasilkan filem ditempat tinggalnya di Australia, malah turut mengambil pelakon baru yang tidak siapa pun mengenalinya sebagai watak utama. Pelakon yang dimaksudkan ialah Mel Gibson dan Gibson membawa watak Mad Max.

2. The Blair Witch Project (1999)

2. The Blair Witch Project (1999)

Filem found footage ini menjalankan promosi yang agak radikal supaya filem mereka laku. Caranya dengan memberitahu insiden yang berlaku pada para pelakon dalam filem ini adalah benar belaka. Mereka mewujudkan laporan akhbar, poster kehilangan mereka dan juga laman web bagi memberitahu kehilangan mereka benar-benar tejadi.

Hasilnya, hampir keseluruhan yang menonton filem ini yakin ianya benar dan hasilnya, mereka berjaya mengaut keuntungan sebanyak USD 248.6 juta

Filem paling mudah, paling sikit kos pembikinan berbanding filem diatas. Hanya menggunakan kamera CCTV dan aktiviti yang sama berulangkali untuk menjadikan sebuah cerita berdurasi 90 minit. Bagaimana ianya popular? melalui marketing, bermula dari tayangan di institut pengajian tinggi dan kawasan-kawasan bandar kecil ia mulanya tersebar dengan meluas apabila mereka yang telah menonton filem ini menyebarkan kepada rakan-rakan mereka. Hasilnya Filem berbudget kecil ini berjaya mengaut sebanyak USD193.4 juta dan 5 sekuel filem ini berjaya dihasilkan.


Review Filem Hobbs And Shaw

Apabila anda menonton sebuah filem aksi, beberapa pekara logikal harus ditinggalkan diluar pintu masuk panggung wayang supaya anda dapat menikmati keseronokkan filem tersebut. Tetapi bagi filem seperti francais The Fast and the Furious, anda bukan sahaja perlu melupakan ‘beberapa’ pekara logikal, sebaliknya kesemua pekara-pekara logik yang anda tahu dan kalau boleh, menikmati segala aksi yang dipaparkan dengan hati serta minda yang terbuka, tenang dan kosong.

Filem aksi Hobbs and Shaw baru sahaja memulakan tayangannya hari ini, dan seperti yang anda tahu, filem lakonan Dwayne ‘The Rock’ Johnson dan Jason Statham itu adalah filem ‘spin off’ pertama francais The Fast and the Furious. Bila saya Hobbs and Shaw adalah filem ‘spin off’, ia bermakna Toretto dan rakan-rakannya tiada dalam filem ini, bukan sahaja tiada dari segi lahiriah, malah tiada langsung rujukan dari mana-mana filem The Fast and the Furious. Jadi dari segi itu, anda bebas untuk menonton filem ini tanpa memeningkan kepala memikirkan mana ‘geng-geng’ Toretto semasa Hobbs dan Shaw cuba menyelamatkan dunia dari ancaman pengganas. Betul ke tidak payah pening? nanti saya ulas dengan lebih lanjut!

Sebagai sebuah filem dalam francais The Fast and the Furious, sudah tentu pengarahnya David Leitch dan penulis skrip Chris Morgan menggunakan templat dari francais untuk merencanakan cerita dan aksi-aksi yang mengiurkan. Sangat mudah, hanya perlu membuang mana-mana bahagian yang tidak perlu, dah memasukkan beberapa pekara baru, maka jadilah ia sebuah filem yang baru. Hobbs and Shaw awal-awal lagi sudah memaparkan adegan aksi yang cukup jitu, bermula dari pasukan khas MI6 yang diketuai Hattie Shaw (Vanessa Kirby) diserang hendap oleh Brixton (Idris Elba) sehinggalah Luke Hobbs (Dwayne Johnson) dan Deckard Shaw (Jason Statham) membelasah lunyai kumpulan-kumpulan gangster, 15 minit pertama sudah berderau darah penonton melihat aksi yang dipaparkan.

Plot filemnya sangat mudah, organisasi pengganas Etheon menghantar Brixton untuk mencuri kembali kapsul virus yang dilarikan oleh Hattie, CIA menggunakan khidmat Hobbs dan Shaw untuk menjejaki Hattie, kedua-dua jejaka botak bergaduh seperti Upin dan Ipin bila apabila sudah baligh, menyelamatkan Hattie dari ditangkap Brixton dan seterusnya menyelamatkan dunia. Klise dan mudah dijangka, bosan bukan? sabar nanti kita sembang mengenai plot filem ini.

Berbalik kepada adegan aksi, saya tidak mengharapkan Hobbs dan Shaw akan ‘berlumba’ di angkasa dalam filem kali ini, kerana mungkin belum sampai masanya lagi barangkali. Tetapi, jika sebelum ini Hobbs menjadi orang pertama didunia yang berjaya menghalang dan mengubah laluan tropedo, kali ini ianya lebih menarik dari tropedo dan kereta meloncat antara dua bangunan. Kedua-dua jejak botak yang gagah lagi kalis mati itu berhadapan dengan manusia yang dipertingkatkan seperti telefon bimbit Huawei P30 pro menggunakan OS mereka sendiri iaitu HongMeng.

Brixton bukan sekadar Brixton, dia mengelarkan dirinya sebagai ‘Black Superman’ dan ya, memang dia seperti Superman, sangat kebal sehinggakan dihimpap dengan konkrit pun langsung tiada calar, sedangkan Superman yang sebenar pun berdarah apabila ditumbuk Batman. Bezanya, Brixton tidak mampu terbang, tidak mampu menhembuskan nafas berais dan memancarkan cahaya laser melalui matanya. Bila berhadapan dengan manusia yang hebat ala adiwira tetapi tidak reti membezakan evolusi yang baik dan jahat, Hobbs dan Shaw perlu melakukan aksi-aksi diluar pemikirkan logik kepala otak penonton untuk mengimbangi kehebatan lawannya itu. David Leitch, bekas pengarah filem John Wick kesayangan anda dan juga pengarah filem Deadpool 2 tahu bagaimana hendak melakukan segala adegan aksi luar biasa tetapi masih dapat membuatkan penonton berkata wow! logik ni!.

Pengalamannya terlibat dalam projek John Wick dan Deadpool 2 digunakan sebaiknya oleh Leitch, aksinya kadang-kala disertakan dengan gerakkan ‘slow-mo’, semata-mata mahu penonton menikmati serta menghayati dan – saya tambah ‘serta’ lagi – memikirkan bagaimana aksinya menjadi menarik dimata anda. Selain itu juga, adegan aksi tidak membawa arti apa-apa jika menggunakan senjata, jadi kebanyakkan adegan aksinya memaparkan adegan ‘hand-to-hand combat’, aksi kejar mengejar kereta tanpa menggunakan “brek” serta adegan terbang-menerbang, yang mana ia lebih mampu memancutkan adrenalin penonton. Jika ada yang berkata ‘eleh guna CGi boleh lar’ persetankan mereka kerana zaman ini zaman moden, aksi lebih padu jika dibantu dengan teknologi, betul ke tidak?

Ok, sudah panjang mengulas mengenai aksi yang sepuluh peratusnya ada isi, manakala selebihnya sekadar borak-borak kosong. Kita mengulas pula mengenai plot  dan pekara lain dalam filem ini. ‘First act’ dan ‘second act’ filem ini benar-benar saya katakan, agak menarik. Menarik bukan disebabkan jalan ceritanya, jalan ceritanya – agak, agak, agak – klise, tiada beza dengan filem-filem The Fast and the Furious sebelum ini. Ia menarik kerana terdapat babak-babak humor dan aksi itu sendiri. Bagi saya, The Rock dan Statham memiliki ‘chemistry’ mereka yang tersendiri, saya terhibur dan jika kedua-dua bergandingan dalam filem lain, saya pasti akan menontonnya. Selain itu juga, kemunculan pelakon filem Deadpool, Ryan Reynolds dan Kevin Hart juga menjadi faktor babak awal dan pertengahan filem Hobbs and Shaw jadi menghiburkan. Terima kasih kepada Leitch kerana membawa kedua-dua pelakon ini dalam francais Hobbs and Shaw, diharap watak mereka dikekalkan dalam filem akan datang, barulah peminat tidak boleh ‘troll’ filem seterusnya beraksi di bulan!.

‘Third act’ filem ini agak cringe!, plot filem semakin mendatar, ‘love story’ diantara Hattie dan Hobbs tidak cukup untuk menusuk sanubari penonton, dan pertarungan akhir antara dua hero dan satu penjahat agak antiklimaks walaupun aksinya sebelum itu bertalu-talu disumbat oleh oleh pengarah. Walaupun saya rasa bosan dengan ‘third act’ filem ini, saya suka bila Hobbs membawa ahli keluarganya dalam pertarungan menentang Etheon, ia memberi nilai moral kepada penonton, bak kata pepatah “air dicincang tidak akan putus” bergaduhlah adik beradik pun, jika salah seorang susah pasti hubungan kekeluargaan akan kembali berpaut. Jadi janganlah bergaduh sesama ahli keluarga. Babak penamat semasa Sam Hobbs bertemu neneknya membuatkan saya sedih, tak guna punya ayah, anak dah besar panjang baru bawa jumpa nenek!.

Ingat tak apa saya sebutkan mengenai ‘reference’ The Fast and the Furious diperenggan awal? disini sudah menampakkan kekecewaan mengenai kaitan Hobbs and Shaw dengan francais. Tiada langsung rujukan, tiada langsung penglibatan mana-mana ahli keluarga Toretto bahkan hendak menyebut nama salah seorang dari mereka pun juga tiada. Keluarga Shaw pun sama, filem ini terus membuatkan saya berfikir mungkin Owen Shaw adalah anak tiri dalam keluarga Shaw. Sejahat-jahat Owen, agak hairanlah dia tidak membantu darah daging yang dalam bahaya bukan? butiran kecil sebeginilah yang sedikit mengecewakan, jika Hobbs and Shaw sebuah filem yang berasingan dan tiada langsung kaitan dengan The Fast and the Furious, mungkin saya tidak mengambil kisah.

Secara keseluruhannya, Hobbs and Shaw adalah sebuah filem aksi yang cukup padu, cukup jitu dan cukup mantul sehinggakan penonton tidak ambil pusing tentang perjalanan cerita filem ini. Kehebatan pengarahnya yang berjaya memesong tumpuan penonton kepada adegan-adegan aksi dari pekara-pekara lain harus dipuji. Tambahan pula, babak-babak humor dan kejutan cameo dari pelakon yang kita sayangi mungkin membuatkan penonton merasakan filem ini sangat “purrfekk!”, bayangkan jika filem ini memasukkan Keanu Reeves, saya yakin pasti ramai akan beri rating “solid” 10/10 dan berkata “Wow! ini adalah filem yang paling hebat tahun ini!”. Tetapi bagi saya, jika ada “John Wick” sekalipun, Hobbs and Shaw sekadar filem aksi yang boleh ditonton, ltetapi tiada nilai dari segi cerita, dan terlampau berjauhan dengan dunia asalnya sendiri (francais). Oh ya! sebelum terlupa, Vanessa Kirby dalam filem sangat “badass!” saya rasa dia patut memainkan peranan sebagai Catwoman dalam filem The Batman.


Trailer ‘The Book of Boba Fett’ Pamer Siri Terbaru Star Wars Disney+

Disney+ telah melancarkan trailer rasmi The Book of Boba Fett untuk siri live-action terbaru Star Wars. Dibintangi Temuera Morrison dan Ming-Na Wen, siri ini dijadualkan tayangan pada Rabu, 29 Disember 2021, setahun selepas projeknya diumumkan ketika musim finale The Mandalorian.

Anda boleh tonton trailer The Book of Boba Fett berserta poster terbaru dibawah:

The Book of Boba Fett menyaksikan kepulangan semula Temuera Morrison sebagai pemburu upahan angkasa kegemaran peminat, Boba Fett, yang kali terakhir dilihat oleh peminat Star Wars semasa babak pasca-kredit pada final musim kedua The Mandalorian. Siri ini diterbitkan secara eksekutif oleh Jon Favreaun dan Dave Filoni.

“Siri ini digambarkan sebagai penggembaraan Star Wars yang mendebarkan,” menurut logline. “Ia menyaksikan pemburu upahan legenda Boba Fett dan askar upahan Fennec Shand mengembaran ke dunia bawah tanah Galaxy ketika mereka kembali ke gurun Tatooine untuk mempertaruhkan tuntutan mereka di wilayah yang pernah diperintah oleh Jabba the Hutt dan sindiket jenayahnya.”

Spin-off The Mandalorian ini diterbitkan secara ekskutif oleh Jon Favreau, Dave Filoni, Robert Rodriguez, Kathleen Kennedy, Colin Wilson, Karen Gilchrist, dan Carrie Beck, bersama John Bartnicki, dan John Hampian sebagai penebit.


Keputusan Tayangan Ujian Menjadi Punca “Batgirl” Dibatalkan, Pengarah Keluar Kenyataan

Baru-baru ini, Warner Bros. Discovery telah membuat keputusan mengejut apabila membatalkan filem Batgirl dari ditayangkan di pawagam mahupun di perkhidmatan streaming.

Keputusan membatalkan filem yang menelan kos sekitar AS$70-90 juta itu benar-benar diluar jangkaan memandangkan filem itu telahpun selesai menjalani penggambaran dan hanya menunggu masa untuk ditayangkan.

Menurut media hiburan antarabangsa, pembatalan Batgirl berpunca dari ‘keputusan tayangan ujian yang lemah, dan Warner Bros. merasakan produk tersebut tidak seperti yang diharapkan.’

Sementara itu, pembatalan filem tersebut turut mengejutkan pengarah Batgirl, Adil El Arbi dan Bilall Fallah, dan mereka mengeluarkan kenyataan bersama serta menerima keputusan Warner Bros. Discovery yang tidak mahu menayangkan filem tersebut.

View this post on Instagram            A post shared by Adil El Arbi (@adilelarbi)

“Kami sedih dan terkejut dengan berita itu,” kata kenyataan itu.

“Kami masih tidak percaya. Sebagai pengarah, kerja kami ditayangkan kepada penonton adalah penting, dan walaupun filem itu masih belum selesai, kami berharap peminat di seluruh dunia berpeluang melihat dan menerima hasil akhir filem itu sendiri. Mungkin suatu hari nanti, insyaAllah.”

Kenyataan itu seterusnya memuji krew di sebalik filem itu, dan barisan pelakon filem, termasuk Michael Keaton, JK Simmons, Brendan Fraser, dan ramai lagi.

Filem Batgirl diarahkan oleh Adil El Arbi dan Bilall Fallah berdasarkan lakon layar yang ditulis oleh Christina Hodson.

Plotnya berpusat pada watak Barbara Gordon, anak perempuan kepada pesuruhjaya polis Gotham City, James Gordon. Watak ini pertama kali dilihat dalam siri Batman pada tahun 1967 dengan mendiang Yvonne Craig memainkan watak itu. Penampilan pertama Batgirl dalam buku komik adalah menerusi Detective Comics #357 karya penulis Gardner Fox dan artis Carmine Infantino.


Netflix Umum Musim Ketiga The Witcher

Walaupun belum menayangkan musim kedua, Netflix telah mengumumkan musim ketiga The Witcher. Pengumuman itu dibuat dibuat semaca acara maya Tudum pada Ahad yang lalu.

Semasa pembentangan francais The Witcher di Netflix, showrunner musim pertama dan kedua The Witcher, Lauren Schmidt, telah mengesahkan lebih banyak kandungan francais akan datang ke perkhidmatan streaming, dan ia termasuklah perancangan musim ketiga.

Sementara itu, klip musim kedua turut dilancarkan, menampilkan dua watak utama, Geralt dan Ciri, serta cabaran yang akan dihadapi mereka dalam musim akan datang. Anda boleh lihat video pengumuman The Witcher musim ketiga dan klip musim kedua dibawah.

Toss a coin to our growing Witcher universe! We can officially announce The Witcher Season 3, along with a second anime feature film, and a new Kids and Family series set in the world of The Witcher. pic.twitter.com/E032fDAXYx— The Witcher (@witchernetflix) September 25, 2021

Pada Musim 2, selepas percaya Yennefer kehilangan nyawa semasa Pertempuran Sodden, Geralt of Rivia membawa Puteri Cirilla ke tempat paling selamat yang dia diketahuinya, iaitu tempat tinggalnya masa kecil yang terletak di Kaer Morhen. Walaupun raja Benua, elf, manusia, dan iblis berusaha untuk mendapatkan penguasaan di luar temboknya, dia mesti melindungi gadis itu dari sesuatu yang jauh lebih berbahaya: kekuatan misteri yang dimilikinya.

Berdasarkan siri fantasi terlaris, The Witcher adalah kisah epik dan kekeluargaan. Geralt of Rivia, seorang pemburu raksasa yang bersendirian, berjuang untuk mendapatkan tempatnya di dunia di mana orang sering terbukti lebih jahat daripada binatang. Tetapi apabila takdir membawanya ke arah ahli sihir yang kuat, dan seorang puteri muda dengan rahsia berbahaya, ketiga-tiga mereka harus bekerjasama merentasi Benua yang semakin tidak stabil dan berpecah-belah.

Siri ini dibintangi oleh Henry Cavill sebagai Geralt of Rivia, Freya Allan sebagai Puteri Cirilla, Anya Chalotra sebagai Yennefer of Vengerberg, MyAnna Buring sebagai Tissaia, dan Joey Batey sebagai Jaskier.

Musim kedua akan memperkenalkan beberapa watak baru yang dilakonkan oleh Kristofer Hivju (Game of Thrones), Kim Bodnia (Killing Eve), Paul Bullion (Peaky Blinders), Yasen Atour (Young Wallender), Agnes Bjorn, Basil Eidenbenz (Fast and Furious 9 ), Aisha Fabienne Ross (The Danish Girl), Mecia Simson (Britain and Ireland’s Next Top Model) dan banyak lagi.

Britain and Ireland’s Next Top Model

Siri The Witcher berdasarkan kisah dan novel karya Andrzej Sapkowski. Pencipta Lauren Schmidt Hissrich berperanan sebagai penerbit eksekutif dan showrunner.


Maze Runner: The Death Cure Official Trailer

20th Centure Fox telah melancarkan official trailer filem Maze Runner: The Death Cure beberapa jam yang lalu. Filem ketiga Maze Runner ini akan ditayangkan pada 26 Januari 2018. Filem ini diarahkan oleh Wes Ball, pengarah dua filem terdahulu dan dibintangi oleh Dylan O’Brien, Kaya Scodelario, Thomas Brodie-Sangster, Ki Hong Lee, Giancarlo Esposito, Aidan Gillen, Barry Pepper, Will Poulter, dan Patricia Clarkson.

Maze Runner: The Death Cure adalah filem yang diadaptasikan dari novel yang ditulis oleh James Dashner dan ia adalah kesinambungan kepada filem pertama The Maze Runner yang ditayangkan pada tahun 2014 dan Maze Runner: Scorch Trial yang ditayangkan pada 2015

Ini adalah filem terakhir dalam saga Maze Runner. Thomas mengetuai sekumpulan Gladers dalam misi terakhir dan paling merbahaya sekali. Misi mereka adalah untuk menyelamatkan rakan-rakan mereka dengan memasuki Last City, laluan maze paling merbahaya sekali dan dikawal oleh WCKD. Jika mereka berjaya melepasi Last City, ia akan mendapat jawapan yang dicari oleh Gladers sejak tiba di maze


Evangeline Lilly “Tease” Gambar Kostum The Wasp Untuk Filem Ant-Man 2

Walaupun filem sekuel Ant-Man iaitu Ant-Man and the Wasp belum lagi memulakan pengambaran dan sesi fotografi, pelakon utama filem berkenaan, Evangeline Lilly sudahpun menunjukkan kepada peminatnya kostum yang bakal dipakai oleh aktress tersebut dalam filem akan datang.

Beliau yang baru selesai melakukan “fitting” kostum yang bakal dipakai olehnya dalam filem akan datang telah memuatnaik sebuah gambar kostum The Wasp menerusi laman Twitter nya dan memberi bayangkan kepada penonton rupa bentuk kostum The Wasp dalam filem sekuel tersebut.

Had a fitting for my #Wasp costume last week. Am I the only one getting excited????? #eee #antmanandthewasp #marvel @marvel pic.twitter.com/YafBFFznGS
— Evangeline Lilly (@EvangelineLilly) May 23, 2017

Aktress tersebut kelihatan sangat teruja dengan kostum yang bakal dipakai olehnya nanti. Cuma, kostum tersebut kelihatan agak sama dengan kostum Ant-Man, hanya skirt dan sayap yang membezakan penampilan diantara kedua-dua karakter superhero tersebut.

Malah jika dibandingkan dengan versi komik, warna The Wasp adalah kuning dan hitam, sinonim dengan warna serangga tebuan. Selain itu juga, ia kelihatan sangat berbeza dengan apa yang ditunjukkan dalam post-credit scene filem Ant-Man yang lalu.

Kostum The Wasp yang ditunjukkan dalam post-credit scene Ant-Man

Diharap, gambar yang dimuatnaik oleh Evangeline Lilly bukanlah kostum yang bakal dipakai olehnya kerana ia bukan saja tidak menepati versi komik, malah tiada perbezaan diantara The Wasp and Ant-Man. Jika ia adalah kostum yang dipakai oleh beliau, karakternya sepatutnya dipanggil Ant-Girl, bukannya The Wasp.


Disney+ Keluarkan Jadual Siaran The Mandalorian Musim Pertama

Disney+ telah mengeluarkan jadual siaran siri Star Wars yang paling dinantikan, The Mandalorian. Siri tersebut akan memulakan siarannya di platform penstriman video pada 12 November ini. Setakat ini, tidak dipastikan bila platform streaming itu akan dibuka untuk pelanggan dari Malaysia.

Berikut adalah jadual siaran siri The Mandalorian:

Episode 1: November 12
Episode 2: November 15
Episode 3: November 22
Episode 4: November 29
Episode 5: December 6
Episode 6: December 13
Episode 7: December 18
Episode 8: December 27

The Mandalorian akan menceritakan tentang seorang pahlawan telah muncul dalam dunia Star Wars. The Mandalorian ditetapkan selepas kejatuhan Empire dan sebelum kemunculan First Order. Siri ini akan membawa penonton merasai penggembaran pahlawan solo itu di kawasan galaksi yang luas dan berjauhan dari kekuasaan New Republic.
Pedro Pascal memainkan peranan sebagai pahlawan tunggal Mandalorian. Dia disertai Gina Carano sebagai Cara Dune, bekas Rebel Shock Trooper yang menghadapi masalah untuk bergaul dengan masyarakat serta Carl Weathers sebagai Greef, seorang ketua kumpulan “bounty hunters” yang mengupah The Mandalorian untuk tugasan tertentu.

Siri ini turut dibintangi Giancarlo Esposito, Emily Swallow, Carl Weathers, Omid Abtahi, Werner Herzog dan Nick Nolte.
Jon Favreau bertindak selaku penerbit eksekutif dan showrunner untuk siri ini. Pengarah musim pertama terdiri daripada Dave Filoni, Deborah Chow, Rick Famuyiwa, Bryce Dallas Howard dan Taika Waititi.

The Mandalorian akan mula bersiaran di Disney+ pada 12 November ini.


Penggambaran Sekuel “Godzilla vs. Kong” Dijangka Bermula Di Australia Pada Tahun Ini

Studio Legendary nampaknya sudah memulakan pra-produksi untuk sekuel Godzilla vs. Kong.

Menurut kenyataan media yang dikeluarkan oleh Screen Queensland, telah disahkan bahawa Legendary kini bersedia untuk memulakan penggambaran entri MonterVerse seterusnya di Australia pada hujung tahun ini. Seperti filem terdahulu – Kong: Skull Island dan Godzilla vs. Kong – projek yang masih belum mempunyai tajuk itu dijangka akan menjalani penggambaran di sekitar Gold Coast dan tenggara Queensland.

“Kami berbesar hati untuk mengalu-alukan kedatangan Legendary Pictures ke Queensland, selepas penggambaran Kong Skull Island dan Godzilla vs. Kong di negeri itu pada 2016 dan 2019,” kata Perdana Menteri Annastacia Palaszczuk dalam satu kenyataan.

“Jelas sekali krew tempatan kami yang berkemahiran tinggi, lokasi yang pelbagai dan kemudahan kelas pertama adalah kad cabutan yang pasti membuatkan mereka untuk kembali semula.”

Sekuel Godzilla vs. Kong pertama kali dilaporkan pada tahun lalu, namun pihak studio tidak mengesahkan atau menafikan laporan media.

Butiran lanjut mengenai projek terbaru MonsterVerse itu masih belum diketahui, tetapi laporan awal menyebut ia berkemungkinan bertajuk Son of Kong. Tidak dipastikan sama ada Adam Wingard akan kembali sebagai pengarah, tetapi projek itu sekali lagi akan diterbitkan oleh Eric McLeod.

Godzilla vs. Kong merupakan filem keempat dalam francais MonsterVerse selepas Godzilla (2014), Kong; Skull Island dan Gozilla: King of the Monsters. Adam Wingard (Death Note) berkhidmat sebagai pengarah, manakala lakon layar yang ditulis Eric Pearson (Thor: Ragnarok) dan Max Borenstein (The Terror)

Barisan pelakon terdiri daripada Alexander Skarsgård, Millie Bobby Brown, Rebecca Hall, Brian Tyree Henry, Shun Oguri, Eiza González, Jessica Henwick, Julian Dennison, Kyle Chandler, Demián Bichir, Zhang Ziyi, Van Marten dan Lance Reddick.


Amber Heard Mahu Mera Dan Wonder Woman Bergabung Menerusi Filem Spin-off

Pelakon yang membawakan watak Mera dalam filem Aquaman, Amber Heard mendedahkan bahawa, beliau ingin melihat Mera bergabung dengan Wonder Woman dalam sebuah filem Spin-off yang melibatkan kedua-dua karakter tersebut.

Pelakon tersebut berkata demikian ketika mempromosikan filem Aquaman menerusi temubual diantara beliau dengan The Hollywood Reporter.

“I’d love to team up with Wonder Woman. That would be a kickass duo right there. I’m vying for a spinoff, you heard it here. I’m fishing for whatever I’m fishing for. … Mera and Wonder Woman spinoff. Go for it, Warner Bros,“

.@realamberheard is vying for an #Aquaman spinoff. pic.twitter.com/ho4C4gSpM8
— The Hollywood Reporter (@THR) December 8, 2018

Jadi kepada peminat-peminat DC, patutkah Warner Bros. menghasilkan sebuah filem spin-off yang melibatkan kedua-dua karakter ini? berikan pendapat anda.

Aquaman bakal menemui penonton di Malaysia pada 12 Disember ini.


[TRAILER] Siri Aksi Komedi Korea “Han River Police” Akan Debut Pada 13 September Eksklusif di Disney+ Hotstar

Apabila seorang pegawai polis yang bekerja keras dan pemarah bergaul dengan orang yang tidak tahu malu, pasangan yang tidak sepadan akan dilemparkan ke dalam jurang apabila konspirasi jenayah berlaku di hadapan mereka di Han River Police – siri aksi komedi Korea terbaru, akan datang pada 13 September eksklusif di Disney+ Hotstar

Ditugaskan untuk memastikan destinasi riadah yang paling ikonik di Seoul selamat, Sarjan Dujin dan Leftenan Chunseok kerap membuat rondaan di tebing sungai Han, menentang pengganas, menyelamatkan rakyat yang terlibat dalam kemalangan dan menyelesaikan pelbagai jenayah.

Duo yang tidak mungkin yang mendapati diri mereka dalam beberapa situasi pelik, pasukan itu akan mendapati diri mereka berada di hujung tanduk apabila konspirasi jenayah besar terbongkar dalam bidang kuasa mereka.

Dibintangi oleh Kwone Sangwoo sebagai sarjan Han Dujin yang panas baran, Kim Hiewon sebagai leftenan Lee Chunseok, Lee Sangyi sebagai Go Giseok yang jahat; Bae Dabin sebagai Nahee yang terlalu berdaya saing, dan Shin Hyeonseung sebagai Jisoo yang obses bersenam, Han River Police ialah cerita yang penuh dengan aksi, komedi dan tipu daya jenayah.

Strim Han River Police dari 13 September, hanya di Disney+ Hotstar.


“THE BEATLES: GET BACK” To Debut Exclusively On Disney+ Hotstar

The Walt Disney Studios, Apple Corps Ltd. and WingNut Films Productions Ltd. announced today that Disney+ Hotstar will bring “The Beatles: Get Back,” a Disney+ Original documentary series directed by Peter Jackson, to fans and music lovers worldwide over the Thanksgiving holidays.

Because of the wealth of tremendous footage Peter Jackson has reviewed, which he has spent the past three years restoring and editing, “The Beatles: Get Back” will be presented as three separate episodes. Each episode is approximately two hours in length, rolling out over three days from 25 – 27 November 2021, exclusively available on Disney+ Hotstar.

“As a huge Beatles fan myself, I am absolutely thrilled that Disney+ will be the home for this extraordinary documentary series by the legendary filmmaker Peter Jackson,” said Bob Iger, Executive Chairman and Chairman of the Board, The Walt Disney Company. “This phenomenal collection of never-before-seen footage offers an unprecedented look at the close camaraderie, genius songwriting, and indelible impact of one of the most iconic and culturally influential bands of all time, and we can’t wait to share ‘The Beatles: Get Back’ with fans around the world.”

Peter Jackson commented, “In many respects, Michael Lindsay-Hogg’s remarkable footage captured multiple storylines. The story of friends and of individuals. It is the story of human frailties and of a divine partnership. It is a detailed account of the creative process, with the crafting of iconic songs under pressure, set amid the social climate of early 1969. But it’s not nostalgia – it’s raw, honest, and human. Over six hours, you’ll get to know The Beatles with an intimacy that you never thought possible.”

He added, “I’m very grateful to The Beatles, Apple Corps and Disney for allowing me to present this story in exactly the way it should be told. I’ve been immersed in this project for nearly three years, and I’m very excited that audiences around the world will finally be able to see it.”

Directed by three-time Oscar®-winning filmmaker Peter Jackson (“The Lord of the Rings” trilogy, “They Shall Not Grow Old”), “The Beatles: Get Back” takes audiences back in time to the band’s intimate recording sessions during a pivotal moment in music history. The documentary showcases the warmth, camaraderie and creative genius that defined the legacy

of the iconic foursome, compiled from over 60 hours of unseen footage shot in January 1969 (by Michael Lindsay-Hogg) and more than 150 hours of unheard audio, all of which has been brilliantly restored.Jackson is the only person in 50 years to have been given access to these private film archives. “The Beatles: Get Back” is the story of John Lennon, Paul McCartney, George Harrison and Ringo Starr as they plan their first live show in over two years, capturing the writing and rehearsing of 14 new songs, originally intended for release on an accompanying live album. The documentary features – for the first time in its entirety – The Beatles’ last live performance as a group, the unforgettable rooftop concert on London’s Savile Row, as well as other songs and classic compositions featured on the band’s final two albums, Abbey Road and Let It Be.

An exciting new collaboration between The Beatles and Jackson presented by The Walt Disney Studios in association with Apple Corps Ltd. and WingNut Films Productions Ltd., “The Beatles: Get Back” is directed by Peter Jackson, produced by Clare Olssen (“They Shall Not Grow Old”) and Jonathan Clyde (“Eight Days a Week”), with Ken Kamins (“The Hobbit” trilogy) and Apple Corps’ Jeff Jones (“Eight Days a Week”) serving as executive producers. Jabez Olssen (“Rogue One: A Star Wars Story”) serves as the documentary’s editor, and the music is mixed by Giles Martin (“Rocketman”) and Sam Okell (“Yesterday”).

“The Beatles: Get Back” is being made with the enthusiastic support of Paul McCartney, Ringo Starr, Yoko Ono Lennon and Olivia Harrison.

Ahead of the documentary’s Disney+ debut, Apple Corps Ltd./Callaway Arts & Entertainment will release The Beatles: Get Back book on October 12. Beautifully designed and produced, the 240-page hardcover complements the “Get Back” documentary with transcriptions of The Beatles’ recorded conversations and hundreds of exclusive, never before published photos from the three weeks of sessions. The collectible book will be published in nine international language editions, including English.


Michelle Rodriguez Ancam Tinggalkan Franchise Fast And Furious

Michelle Rodriguez yang terkenal dengan membawakan watak Letty mengancam akan meninggalkan franchise popular itu jika karakter wanita dalam filem berkenaan tidak diberi perhatian.

Beliau meluahkan perasaannya dilaman Instagram nya selepas mengumumkan filem ke apan Fast & Furious mula melancarkan versi digital mereka

“F8 is out digitally today, I hope they decide to show some love to the women of the franchise on the next one. Or I just might have to say goodbye to a loved franchise. It’s been a good ride & Im grateful for the opportunity the fans & studio have provided over the years… One Love.”

Pada filem yang lalu, Jordana Brewster tidak muncul dalam berlakon dalam filem berkenaan. Luahan itu berdasarkan kurangnya babak-babak interaksi dan melibatkan antara karakter-karakter wanita.

Walapun sebelum-sebelum, filem berkenaan memperkenalkan beberapa karakter wanita yang dilakonkan Gal Gadot, Helen Mirren, Charlize Theron dan Elsa Pataky, tapi filem berkenaan banyak menumpukan perhatian kepada karakter lelaki. Kurangnya peranan wanita dalam filem berkenaan menyebabkan Michelle Rodriguez kecewa.

“I’ve been making movies with Jordana, who plays the sister of Dom Toretto, for 16 years and I can count on one hand how many lines I’ve had to her, I think that’s pathetic and it’s lack of creativity.”

Fast and Furious 9,  Fast and Furious 10 serta filem spin off yang akan melibatkan  Dwayne Johnson dan Jason Statham kini dikatakan sedang dalam perancangan. Dan jika pihak penerbit tidak mengembangkan peranan wanita dalam filem berkenaan, adakah Fast8 akan menjadi penampilan terakhir Michelle Rodriguez berkenaan? ataupun ia sekadar gimik seperti yang dilakukan oleh Dwayne Johnson dan Vin Diesel sebelum ini


Lin Shaye Bermain Dengan Hantu Dalam Klip Filem The Grudge

Sony Pictures telah melancarkan satu lagi klip dari filem arahan Nicolas Pesce, The Grudge yang memaparkan karater lakonan Lin Shaye (Insidious) sedang bermain dengan kawan imaginasinya yang bernama Melinda. Anda boleh saksikan klip tersebut dipemain video dibawah.

Filem reboot kali ini akan berkisarkan tentang seorang anggota polis yang baru tiba disebuah bandar kecil. Disana, dia telah menyiasat satu kes yang tidak dapat dijelaskan, sehingga membawa dia ke sebuah rumah misteri yang mempunyai dendam.

The Grudge diarahkan oleh Nicolas Pesce, manakala Sam Raimi yang menerbitkan dua filem awal dari trilogi The Grudge versi Hollywood akan kembali bertindak selaku penerbit, bersama-sama Rob Tapert untuk syarikat produksi Ghost House. Pesce akan turut menulis skrip bersama-sama Jeff Buhler.

Bintang filem Searching, John Cho akan bergandingan dengan pelakon seperti Demian Bichir, Andrea Riseborough, Betty Gilpin, Jacki Weaver, Frankie Faison dan pelakon filem seram veteran yang popular, Lin Shaye.

The Grudge diklasifikasikan sebagai 18 tahun keatas, dan sedang ditayangkan dipawagam-pawagam tempatan.


Trailer Frozen 2 Telah Dilancarkan

Walt Disney Pictures dan Walt Disney Animation Studios telah melancarkan sekuel animasi yang dinantikan, Frozen 2 yang menampilkan Elsa, Anna dan Olaf. Anda boleh tonton trailer tersebut dipemain video dibawah.

Dari pemenang anugerah Academy, pengarah Jennifer Lee dan Chris Buck, Frozen 2 menampilkan pelakon suara Idina Menzel, Kristen Bell, Jonathan Groff dan Josh Gad sebagai Olaf, serta pemenang Oscar, penulis lagu Kristen Anderson-Lopez dan Robert Lopez.

Frozen 2 menyaksikan penggembaraan menakjubkan yang dihadapi Elsa, Anna, Kristoff, Olaf dan Sven dalam mencari jawapan untuk menghalang ancaman dari memusnakan kota Arendelle.

Filem animasi ini turut disuarakan oleh pelakon Sterling K. Brown dan Evan Rachel Wood. Frozen 2 dijangka akan menemui penonton pada 2 November 2019.


Disney+ Bangunkan Siri Televisyen NATIONAL TREASURE

Collider  melaporkan bahawa Jerry Bruckheimer dan Disney+ akan membangunkan siri televisyen National Treasure, yang akan menampilkan pelakon baru dan lebih muda.

“We’re certainly working on one [National Treasure] for streaming and we’re working on one for the big screen. Hopefully, they’ll both come together and we’ll bring you another National Treasure, but they’re both very active….The one for Disney+ is a much younger cast. It’s the same concept but a young cast. The one for theatrical would be the same cast,”

Penerbit itu mendedahkan, lakonlayar untuk episod pilot telah disiapkan dan kini sedang merangka lakonlayar untuk episod akan datang. Beliau juga memberi perkembangan terkini mengenai National Treasure 3 dimana filem itu sedang ditulis oleh Chris Bremner (Bad Boys for Life).

National Treasure, yang dibintangi pelakon terkenal Nicolas Cage dan Diane Kruger, telah dilancarkan pada 2004 dan berjaya memperoleh $347 juta dolar seluruh dunia. Sekuel National Treasure: Book of Secret yang ditayangkan pada 2007 berjaya menambah $457 juta dolar seluruh dunia untuk Disney.


Nikmati Podcast Ramadan Baharu Di SYOK, ‘The Deen Hustlers Show’ & ‘Hikmah’ Musim ke-2

Sepanjang bulan Ramadan ini, muslimin dan muslimah boleh menikmati ‘The Deen Hustlers Show’, sebuah SYOKcast (podcast) baharu yang menceritakan tentang perubahan hidup Nabil Ahmad, personaliti versatil tempatan, bersama Ustaz Don Daniyal, penceramah bebas dan personaliti TV, eksklusif di aplikasi dan laman web SYOK.

Siri SYOKcast ini bakal menjadi ‘teman Ramadan’ kepada masyarakat Muslim dengan pelbagai kisah menarik yang bakal dikongsikan oleh Ustaz Don Daniyal dan pengajaran yang boleh dimanfaatkan oleh semua.

Episod satu hingga empat siri SYOKcast ‘The Deen Hustlers Show’ sudah disediakan. Para peminat boleh menikmati episod seterusnya setiap Sabtu dan Ahad menerusi aplikasi dan laman web SYOK.

Episod satu hingga empat siri SYOKcast

Episod 1: Cinta Pada Allah & Nabi, Bagaimana Cara Ekspresi?
Episod 2: Queen: Penerimaan Ikhlas Ratu Hidup Nabil dan Ustaz Don
Episod 3: Hebatnya Kata-Kata Seorang Ibu Jadi Doa Yang Allah Makbul
Epiosd 4: Sedekah, Pembuka Pintu Rezeki Yang Sangat Lua

Strim SYOKcast terbaharu dan nikmati ‘The Deen Hustlers Show’, pada bila-bila masa sepanjang bulan Ramadan ini menerusi SYOK.

Siri SYOKcast (podcast) ‘Hikmah’ Musim ke-2 kembali di bulan Ramadan ini dengan menampilkan lebih banyak pengisian dan kisah-kisah teladan menarik untuk dikongsikan bersama peminat-peminat SYOK.

Hikmah Musim ke-2 menzahirkan pendekatan baharu dengan menyelami kisah pengorbanan, perjuangan dan pengabdian kembara dari lapan wanita yang mempunyai latar belakang sebagai seorang anak, ibu dan isteri di dalam institusi rumahtangga.

Disuara dan disampaikan oleh Rosie Haslinda Nasir, penulis buku, para peminat Hikmah akan dapat menyusuri penceritaan berunsur keagamaan dan kerohanian yang lebih santai dan bersesuaian untuk semua lapisan umur.

Peminat Hikmah boleh menikmati episod-episod dari siri ini pada setiap Isnin dan Khamis, menerusi aplikasi dan laman web SYOK. Berikut adalah episod-episod yang sudah disediakan:

Episod 1: Cintaku Taman Terbuka, Suamiku Banduan di Dalamnya
Episod 2: Sepuluh Rerama Putih Buat Hambali
Episod 3: Apabila Hati dan Tubuh dicederai
Episod 4: Tentang Khulu’ dan Kebebasan
Episod 5: Degup-degup Amarah

Episod 4: Tentang Khulu’ dan Kebebasan

Strim Hikmah Musim ke-2 pada bila-bila masa sepanjang bulan Ramadan ini menerusi SYOK.

Dengar di aplikasi SYOK atau di sini

Dengar di aplikasi SYOK atau di

Dengar di aplikasi SYOK atau di


Tonton Trailer Filem Seram Slumber Yang Dibintangi Oleh Maggie Q

Genre: Seram
Pengarah: Jonathan Hopkins
Pelakon: Maggie Q, Will Kemp, Sylvester McCoy, William Hope
Edaran: GSC Movies
Tarikh Tayangan: 7 Disember 2017

Alice adalah seorang doktor dengan pemikiran rasional tetapi sering dihantui oleh kematian misteri adiknya. Ketika melakukan pemeriksaan terhadap sebuah keluarga yang mempunyai masalah tidur, Alice diserang oleh bapa keluarga itu dalam tidurnya. Si bapa kemudian telah ditangkap dan dipenjarakan. Bagaimanapun masalah menjadi lebih teruk kepada keluarga itu dan Alice kini perlu mengenepikan ajaran saintifiknya dan menerima yang keluarga itu dihantui oleh Night Hag, syaitan parasitik yang menyerang mangsa ketika mereka tidur. Untuk menentang roh jahat itu, Alice perlu berdepan dengan mimpi ngerinya


Jude Law Bakal Bawa Watak Captain Hook Dalam Filem “Live-Action” PETER PAN

Selepas memainkan peranan antagonis dalam filem Captain Marvel, pelakon terkenal Jude Law kini bersedia untuk memainkan satu lagi watak penjahat.

Menurut laporan The Hollywood Reporter, Jude Law kini sedang dalam rundingan untuk membawa watak penjahat ikonik, Captain Hook dalam filem live-action Disney, Peter Pan arahan David Lowery (Pete’s Dragon).

Jika rundingan berjaya, Law akan menyertai barisan pelakon yang terdiri daripada pendatang baru Alexander Molony dan Ever Anderson, anak perempuan kepada pelakon aksi Milla Jovovich (Resident Evil). Molony pernah muncul dalam rancangan Disney Junior, Claude dan rancangan Sky One, The Reluctant Landlord.

Anderson membuat penampilan pertamanya sebagai pelakon menerusi filem Resident Evil: The Final Chapter dengan memainkan watak lakonan ibunya sewaktu muda, dan bakal muncul dalam filem Black Widow sebagai watak lakonan Scarlett Johansson, Natasha Romanoff sewaktu muda.

Pertama kali diterbitkan pada 1911, Peter & Wnedy berkisarkan tentang seorang kanak-kanak lelaki yang tidak akan membesar bernama Peter Pan, dimana dia bersama Wendy Darling telah pergi ke pulau ajaib yang digelar Neverland. Disana, mereka bertemu kumpulan Lost Boys serta Tinkerbell dan menyertai beberapa penggembaran merbahaya menetang musuh ketat Peter, Captain Hook.

Kisah dongeng J.M. Barrie ini telah beberapa kali diadaptasikan ke filem live action antaranya filem yang diarahkan Steven Spielberg pada tahun 1991 lakonan Robin Williams dan Julia Roberts, pada 2003 lakonan Jeremy Sumpter dan Rachel Hurd-Wood dan adaptasi terbaru, filem Pan (2016) arahan Joe Wright yang dibintangi pelakon Hugh Jackman.
Filem terbaru Disney ini akan diadaptasikan dari filem animasi Peter Pan yang diterbitkan pada 1953.


Dwayne Johnson & Keluarga Disahkan Positif Covid-19

Dwayne “The Rock” Johnson berserta isteri dan anak perempuannya dilaporkan positif COVID-19. Pekara tersebut didedahkan pelakon tersebut menerusi sebuah video yang dimuat naik di media sosial Instagram.

Dalam video berdurasi kira-kira 11 minit itu, Johnson mengatakan bahawa dia dan isterinya, Lauren dan anak perempuan mereka, Jasmine, 4, dan Tiana, 2, telah jatuh sakit akibat jangkitan dari virus merbahaya itu. Johnson menyifatkan ia “salah satu yang paling mencabar dan sukar” yang pernah mereka alami.

Mujur, Johnson mengatakan keluarganya “tidak lagi berjangkit.”

“Testing positive for COVID-19 is a lot different than recovering from nasty injuries, getting evicted or being broke, which I’ve been more than a few times,” he said. “My No. 1 priority is to always protect my family and my loved ones … I wish it was only me that tested positive. It was my entire family and it was a kick in the gut. We as a family are good, we’re on the other end of it and no longer contagious. Thank God, we’re healthy.”

“We are counting our blessings right now. We are well aware you don’t always get to the other end of COVID-19 stronger and healthier. I have had some of my best friends lose their parents to this virus that is so incredibly relentless and unforgiving. We are counting our blessings, but we are good.”

Dwayne mengakhiri videonya dengan memberi peringatan agar tetap berdisiplin dan sentiasa memakai pelitup muka.


Review Filem: Zombieland: Double Tap

10 tahun peminat terpaksa menantikan filem sekuel Zombieland. Filem pertama yang ditayangkan pada tahun 2009 telah mencetuskan fenomena dikalangan peminat-peminat filem, terutamanya kepada mereka yang menggemari filem bertemakan zombi. Konsep dan jalan ceritanya segar telah menjadi salah satu faktor yang membuatkan penonton mengangkat Zombieland ke tahap yang tertinggi.

Bagi memastikan filem sekuel tetap berkualiti seperti filem pertama, orang-orang penting disebalik filem pertama seperti pengarah, penulis dan pelakonnya, telah dikekalkan oleh pihak studio. Bagaimanapun, untuk menghasilkan sekuel dari filem yang telah menjadi ‘cult classic’ tentunya amat sukar meskipun masih mengekalkan orang-orang penting francais.

Filem kali ini ditetapkan 10 tahun dari peristiwa filem pertama, ianya bersesuai kerana salah seorang pelakon utamanya,  Abigail Breslin yang telahpun meningkat dewasa. Setelah sedekad hidup di tanah yang digelar Zombieland,  Tallahassee (Woody Harrelson), Columbus (Jesse Eisenberg), Wichita (Emma Stone), dan Little Rock (Abigail Breslin) telah menjadi sangat ‘power’ dalam kehidupan mereka. Ancaman zombi bukanlah masalah besar, cuma mereka kini hanya memerlukan satu tempat tinggal yang tetap untuk memulakan hidup baru.

Walaupun telah lama hidup bersama, mereka masih lagi sukar untuk melayan karenah masing-masing. Little Rock semakin bosan dikongkong Tallahassee, manakala bagi Tallahassee, dia perlu menjaga Little Rock seperti anak kecilnya sendiri. Columbus pula berpandangan jauh, dan mahu merancang sebuah keluarga dengan kekasih hatinya, iaitu Wichita. Tetapi sebagai seorang gadis yang tinggal di zaman yang penuh dengan zombi, dia juga membuat satu peraturan, iaitu tidak jatuh cinta kepada seseorang.

Akibatnya, kedua-dua beradik iaitu Wichita dan Little Rock telah meninggalkan Tallahassee dan Columbus. Kecewa dengan perbuatan adik-beradik tersebut, terutamanya ‘kekasihnya’, Columbus telah meluahkan perasaan kepada Tallahassee sehingga telinga si koboi itu berdarah-darah dek kerana tidak tahan melayan luahan perasaan. Ketika berada disebuah pasaraya yang telah usang, Columbus dan Tallahassee telah terserempak dengan seorang gadis gedik bernama Madison (Zoey Deutch) yang entah tidak tahu dari mana dia datang. Pertemuan itu secara tidak langsung telah menyalakan api cinta monyet diantara Columbus dan Madison.

Bagaimanapun, sedang hangat bercinta di bilik yang pernah didiami Abraham Lincoln, Wichita kembali ke tempat tinggal mereka, dan memberitahu bahawa adiknya telah meninggalkannya. Kembalinya Wichita menyebabkan dua situasi berbeza iaitu situasi janggal dan marah. Situasi janggal disebabkan Wichita telah bertemu dengan kekasih baru Columbus, manakala situasi marah disebabkan Tallahasee kecewa ‘anak gadis’nya telah gatal mengikut ‘jantan’ lain. Demi mencari Little Rock, mereka bertiga sekali lagi menggembara ke tanah Zombieland. Dengan Madison ikut serta, terjadilah budaya sindir-menyindir, dan masa yang sama mereka mendapat tahu bahawa zombi telah berevolusi menjadi seperti Terminator T-800! Masa semakin suntuk , dan mereka perlu segera mencari Little Rock sebelum dibaham zombi T-800.

Seperti filem pertama, Zombieland: Double Tap masih mampu memberikan sebuah filem yang sangat menghiburkan. Pelakon-pelakon utama masih mampu membuatkan saya terhibur, tetapi jujur saya katakan, karakter baru Madison paling mencuri perhatian. Walaupun wataknya sangat gedik hingga terasa seperti ingin tunjal dahinya, dia sebenarnya menjadi pemangkin untuk beberapa adegan komedi, terutamanya kepada karakter sinikal Wichita. Agak kelakar bila melihat babak yang melibatkan Wichita dan Madison, yelah sebagai seorang yang terancam dengan gadis yang lagi comel, maka muncullah ayat-ayat menyindir dari mulut Wichita, lebih-lebih lagi dengan perangai Madison yang jenis tidak faham ayat sindiran.

karakter ‘doppelganger’ Wichita, Columbus dan Tallahasee lakonan Rosario Dawson, Thomas Middleditch dan Luke Wilson turut membantu dalam memberikan hiburan kepada sekuel kali ini. Cuma cara Luke Wilson dalam menyampaikan komedi dan meniru karakter Tallahasee nampak seperti ‘try hard’. Rosario Dawson nampak ‘badass’ dalam membawa karakternya sebagai Nevada. Kemunculannya pada saat-saat genting untuk menyelamatkan empat sekawan dari serangan zombi T-800 sememangnya sangat epik, ibarat seperti Captain Marvel datang secara meluru menghancurkan kapal induk si Thanos.

Adegan aksinya juga bersesuainya dengan status ‘r-rated’, tusukan tajam, kepala zombi yang hancur ditembak dan darah yang membuak-buak berserta dengan gaya ‘slow-mo’ menjadi aksi filem ini sangat menarik dan dalam masa yang sama membuatkan perut menjadi mual dek kerana geli.

Sebagai sebuah filem yang ringan, Zombieland: Double Tap menyajikan sebuah jalan cerita yang sangat ringkas-seringkas-ringkasnya. Selain daripada konflik cinta tiga segi, keinginan Tallahasee dengan Elvis Presley dan misi mencari Little Rock, plot filemnya juga sarat dengan dengan adegan-adegan komedi, dan aksi melawan zombi. Terdapat sedikit ‘twist’ yang melibatkan karakter Madison, dan serius saya katakan, ‘twist’nya mengejutkan campur kelakar. ‘Third-act’ filem ini bagi saya sangat ‘cheesy’ terutamanya semasa babak penghujung, tetapi masih menarik untuk ditonton kerana melibatkan aksi-aksi menentang zombi. Cuma yang agak ‘turn off’ dengan tindakan LPF yang terlampau banyak menutup ayat-ayat ‘kasar’,

Secara keseluruhnya, Zombieland: Double Tap masih mampu memberikan sebuah filem yang menghiburkan kepada penonton walaupun sekuelnya mengambil masa yang cukup lama untuk dihasilkan. Tetapi secara perbandingan, filem ini – seperti filem-filem sekuel yang lain – tidak mampu menandingi kehebatan filem pertama, lebih-lebih lagi jika sesebuah filem itu telah menjadi cult classic.


Annabelle Creation (2017) Review

Filem Annabelle Creation arahan David F Sandberg ini prekuel kepada filem Annabelle (2014), berlatarbelakangkan tahun 1950-an. 12 tahun selepas kehilangan anak perempuannya, dikenali sebagai Bee (Samara Lee), dalam kemalangan kereta (ada ditunjukkan dalam prolog), bekas pereka anak patung Sam Mullins (Anthony LaPaglia) dan isterinya Esther Mullins (Miranda Otto) membuka rumah mereka kepada enam kanak-kanak perempuan yatim piatu dan seorang biarawati (Stephanie Sigman).

Yang termuda sekali di kalangan kanak-kanak perempuan itu adalah adik beradik, Linda (Lulu Wilson) dan Janice (Talitha Bateman), Janice mengalami kecacatan kaki, berjalan dengan pendakap kaki dan tongkat akibat polio.

Secara ringkas, Janice mula melihat penampakan yang menakutkan. Dia menjumpai anak patung setan itu di dalam bilik terkunci yang dipenuhi dengan helaian muka surat dari Bible.

Tidak ada yang baru, dan kelainan dalam filem horror ini, sama macam filem-filem tipikal horror, ada babak babak yang klise, mungkin agak bosan sedikit sebab kita dah boleh jangka. Tetapi pujian harus juga diberikan kepada Sandberg kerana beliau tahu bagaimana untuk mennimbulkan ketegangan, di mana ada terasa di bahagian sudut-sudut yang ada sesuatu menakutkan sedang mengintai.

Jalan cerita boleh tahan tak berapa seram sangat lah, hahahaha. Tapi lagi better dari Anabelle (2014) kot aku rasa, ada banyak part tak logik, kemunculan hantu yang boleh diduga, lepas tu kanak-kanak degil yang dah tahu tempat tu berhantu tapi masih lagi nak masuk bilik tu walaupun dah dilarang.

Beberapa watak kanak-kanak dalam filem ini juga tak ada beri apa-apa makna dalam cerita ni. Hanya Janice, Linda, Nancy dan Carol je yang ade peranan.

— Terkesima dgn keberanian Linda buang patung Anabelle tu.
— Janice tu tak padan kena polio tapi degil gila. Dah cakap jangan masuk bilik tu, masih masuk lagi
— Sister Charlotte pulak dah terapung dan kena campak dekat cermin, esoknya maintan tak ada kecederaan.

— Si linda tu pulak dah takut, dah nampak setan tu dalam bilik boleh lagi steady terus tidur.

— Linda tu muka dia macam patung Annabelle sikit. Hahaha

Ada babak middle credit dan post credit. Aku cerita pasal middle kredit je lah. Post kredit tengok sendiri!! Jangan balik, tunggu sampai habis keluar nama-nama tu.

** Ada babak middle credit, masa Sister Charlotte tunjuk gambar dia dekat Encik Mullins mase dekat Romania dulu, ada Valak dalam gambar tu.


“Mr. Queen” Catat Rating Tertinggi, “Love (Ft. Marriage And Divorce)” Pecah Rekod TV Chosun

Drama tvN Mr. Queen dan TV Chosun, Love (ft. Marriage and Divorce) terus menunjukkan prestasi baik.

Pada 30 Januari, episod terbaru Mr. Queen telah mencapai penilaian tertinggi setakat ini. Menurut Nielsen Korea (via Soompi), drama hit itu telah mencatatkan purata rating sebanyak 14.5 peratus dan kemuncaknya sebanyak 17.1 peratus, sekaligus menduduki tangga pertama dalam slot waktunya disemua rangkaian – termasuklah rangkaian awam dan mencipta rekod peribadi.

Sementara itu, drama Love (ft. Marriage and Divorce) telah mencipta kejutan apabila mencatatkan rating tertinggi yang pernah dicapai mana-mana drama dalam sejarah TV Chosun.

Episod terbaru drama tersebut telah merekodkan purata rating sebanyak 8.9 peratus dan kemuncaknya sebanyak 9.5 peratus, sekaligus mencipta rekod baru untuk drama tersebut dan rangkaian TV Chosun.

Love (ft. Marriage and Divorce) dibintangi Sun Hooon, Lee Tae Gon, Park Joo Mi dan ramai lagi, mengikuti masalah tiga pasangan suami isteri yang berada di tahap berbeza dalam hidup mereka. Drama terbaru ini boleh ditonton di Netflix.

Akhir sekali di KBS 2TV, Homemade Love Story terus menjadi drama paling banyak penonton pada Sabtu malam dengan episod terbaru merekodkan purata rating sebanyak 26.3 peratus dan 31.8 peratus untuk dua bahagiannya.


Quicksilver Kembali Dalam Filem X-Men: Dark Phoenix

Aktor Evan Peters akan kembali membawakan wataknya sebagai Quicksilver dalam filem terbaru X-Men akan datang yang berjudul Dark Phoenix. Berita tersebut disampai melalui laman web Hollywood Reporter baru-baru ini.

Evan sebelum ini telah berlakon dalam dua filem X-Men sebelum ini iaitu X-Men: Days of Future Past yang ditayangkan pada tahun 2014 dan X-Men: Apocalypse pada tahun 2016.

Karakter tersebut mula menjadi popular kerana perwatakannya yang “kool” serta babak choreography yang menunjukan abiliti yang ada pada Quicksilver. Watak tersebut juga dikatakan penyelamat kepada beberapa watak utama apabila dia berjaya memesongkan peluru dari mengenai Wolverine, Magneto dan Profesor X dalam filem Day of Future Past serta menyelamatkan pelajar-pelajar di sekolah Profesor X dari tekena kesan letupan besar.

X-Men: Dark Phoenix akan mengisahkan Jean Grey yang bertukar menjadi Dark Phoenix seperti yang ditunjukan dalam versi komik berjudul Dark Phoenix Saga yang diterbitkan pada tahun 1980.

Sementara itu, pelakon filem Full Out, Lamar Johnson juga dilaporkan telah diambil untuk berlakon dalam filem ini bagi membawakan watak yang belum didedahkan lagi kepada umum.

X-Men: Dark Phoenix akan memulakan pengambaran di Montreal pada minggu ini dan bakal menampilkan pelakon-pelakon lama seperti Jennifer Lawrence, Michael Fassbender, James McAvoy, Nicholas Hoult, Evan Peters dan Sophie Turner,


Doctor Strange in the Multiverse of Madness Trailer Breakdown: Apa Yang Kita Tahu Setakat Ini?

Marvel Studios telah melancarkan trailer terbaru Doctor Strange in the Multiverse of Madness semasa perlawanan Super Bowl yang berlangsung hari ini. Seperti biasa, trailer filem-filem Marvel banyak dengan petunjuk yang mengujakan peminat, lebih-lebih lagi filem sekuel yang akan datang bakal meneroka dengan lebih dalam dunia ‘Multiverse’, alam realiti alternatif yang mula diperkenalkan MCU sejak WandaVision lagi.

Mari kita lihat pecahan trailer Doctor Strange in the Multiverse of Madness yang memberi ‘hint’ tentang kehadiran watak baru dan yang telah dikenali peminat dan gambaran tentang apa yang bakal dihadapi oleh Doctor Strange.

Trailer dibuka dengan menujukkan mata Stephen Strange berserta suaranya di latar yang berkata, “Setiap malam, aku bermimpi mimpi yang sama.” Ketika itu, kita melihat dia berdiri di landskap yang telah musnah, melihat bangunan yang hampir runtuh.

Sebelum ini dilaporkan bahawa, Doctor Strange 2 akan menjadi filem MCU pertama bergenre seram, dan penglibatan Sam Raimi, yang terkenal dengan francais filem seram seperti Evil Dead, dilihat sebagai langkah tepat untuk mencipta suasana seram seperti yang dimahukan Marvel Studios dan diharapkan peminat.

Sebelum trailer memasuki pengenalan Marvel Studios, kita sempat melihat satu watak baru, yang diikat oleh raksasa ‘multiversal.’ Melihat logo dipakaian watak itu, jelas dia adalah America Chavez, yang dilakonkan oleh Xochitl Gomez.

Bagaimana peranan Chavez dalam Doctor Strange 2 masih lagi dilihat, tetapi berdasarkan komik, dia memiliki beberapa abiliti seperti kemampuan untuk terbang dan bertahan lama, dan boleh mengembara diantara dimensi. Chavez juga dilihat sepanjang trailer, memberi petunjuk bahawa dia mempunyai peranan sangat penting dalam Doctor Strange 2.

Kaitan dengan Spider-Man: No Way Home

Trailer menjelaskan bahawa peristiwa Doctor Strange 2 berkait rapat dengan apa yang terjadi dalam No Way Home. Walaupun Doctor Strange sempat memperbetulkan matra yang mahu membuatkan dunia melupakan Peter Parker, ia tetap memberi impak kepada ‘Multiverse.’

“Saya melakukan apa yang saya perlu lakukan untuk melindungi dunia kita,” katanya, seolah-olah merujuk kepada peristiwa Spider-Man: No Way Home. Tetapi baris ayat dari Wong menunjukkan mereka berdua seolah-olah tahu apa yang berlaku dalam No Way Home, walaupun mantra Doctor Strange itu memberi kesan pada ingatan semua orang.

“Anda tidak boleh kawal semuanya Strange,”

“Anda membuka pintu antara alam semesta dan kita tidak tahu siapa atau apa yang akan melaluinya.”

Trailer itu juga memberi sekilas pandang perkahwinan Dr. Christine Palmer (Rachel McAdams), ‘love interest’ Doctor Strange dalam filem pertama. Kita tidak pernah nampak Christine selepas filem pertama sehinggalah kali ini, dan dengan siapa dia berkahwin, masih lagi tidak diketahu. Babak ini mungkin akan dipaparkan di awal filem, ketika raksasa dari ‘Multiverse’ memasuki realiti Doctor Strange.

Doctor Strange Minta Bantuan Wanda Maximoff

Sebelum memasuki rakaman seperti trailer pertama, kita melihat Wanda Maximoff (Elizabeth Olsen) duduk didalam bulatan lilin dengan dia memakai kostum Scarlet Witch. Kemudian kita dibawa melihat pertemuan antara Wanda dan Strange yang berjalan dibawah pohon bunga sakura, bertanyakan tentang ‘Multiverse.’

Wanda memberitahu, Vision (Paul Bettany) mempunyai teori mengenai ‘Multiverse’ dan dia percaya ianya sangat berbahaya.

Rintrah – Anak murid baru Doctor Strange?

Rintrah, makhluk seperti Minotaur, dilihat berada dalam kalangan ‘Masters of the Mystic Arts’  ketika awam hitam mula menghampiri mereka. Dalam versi komik, Rintrah adalah watak sokongan Doctor Strange, yang juga merupakan perintis kepada Sorcerer Supreme itu.

Tidak diketahui apa fungsi Rintrah dalam filem kali ini, tetapi berkemungkinan besar dia dari alam alternatif, yang turut mempunyai kebolehan sama seperti Masters of the Mystic Arts yang lain.

Dalam filem pertama, Karl Mordo (Chiwetel Ejiofor) pernah berjanji untuk menghapuskan magik, dan dia nampaknya mengotakan janjinya apabila dilihat menangkap Doctor Strange.

Dia berkata, “Maafkan saya, Stephen, penodaan realiti anda tidak akan terlepas daripada hukuman.” Apa yang menariknya, Strange digari dan dikawal oleh pengawal futuristik yang menyerupai Ultron atau dron Iron Man. Adakah Mordo memprogramkan semula drone Ultron dalam usahanya untuk menghapuskan magik?

“Kita harus beritahu dia pekara sebenar,”

Momen paling mengejutkan dalam trailar Doctor Strange in the Multiverse of Madness adalah sekilas pandang Professor Charles Xavier!. Melihat Charlie Cox dan Vincent D’Onofrio yang kembali mengulangi peranan mereka sebagai Daredevil dan Kingpin, adalah selamat untuk kita katakan bahawa Patrick Stewart juga kembali mengulangi peranan ikoniknya sebagai Professor X.

Bagaimanapun, rakaman dari trailer tidak menawarkan pandangan yang jelas, mungkin kita dapat melihat dalam trailer yang lain ataupun apabila filem itu ditayangkan kelak.

Sejauh mana Doctor Strange akan mengembara melalui Multiverse, kita akan ketahuinya di dalam filem nanti, tetapi trailer ada menunjukkan dia dan America Chaves bergerak diantara masa dengan sekilas pandang makhluk dinosaur, yang memberi petunjuk mengenai penggembaraan masa yang akan dilalui mereka.

Trailer kedua terus menggoda kehadiran ‘evil’ Doctor Strange dari What If…? dan nampaknya versi realiti-aternatif memprovok Strange dengan berkata, “”Perkara menjadi tidak terkawal?” sambil tersenyum sinis. Terdapat teori, Doctor Strange jahat ini akan menjadi sekutu kepada Strange dalam menghadapi ancaman Multiverse.

Kita juga melihat Strange memandang ke atas patung dirinya di luar Sanctum Sanctorum. Mungkinkah ini satu lagi realiti alternatif?

Sementara itu, kedengaran suara Wanda yang berkata, “Kamu melanggar peraturan dan menjadi hero. Saya melakukannya, saya menjadi musuh. Ini tidak adil.”

Wanda dilihat berdiri dihadapan ‘doppelgänger’nya sendiri, didalam rumah yang kita biasanya kita lihat – ini menujukkan kaitan diantara siri WandaVision dan Doctor Strange in the Multiverse of Madness. Adakah Scarlet Witch villain sebenar dalam filem akan datang?

Salah satu persoalan yang kini bermain di fikiran peminat adalah, siapakah individu yang bercahaya dalam trailer Doctor Strange 2? Figura manusia yang bercahaya itu terbang melalui realiti dan menyerang Wanda. Ia kelihatan seperti Human Torch, tetapi memandangkan dia menyerang Wanda, mungkin entiti tersebut bukanlah sekutu kepada Strange. Adakah entiti bercahaya itu adalah Superior Iron Man yang korup? kita nantikannya dalam filem akan datang.

Kehadiran Gargantos bukan sahaja menjadi salah satu penjahat multi-dimensi yang menceroboh realiti Strange, malah ia turut menguatkan lagi spekulasi debut Namor dalam Fasa 4 MCU. Di dalam komik, Gargantos adalah musuh kepada Sub-Mariner.

Menuju penghujung trailer, Karl Mordo dilihat menyerang Doctot Strange. Ini tidak mengejutkan kerana misi Mordo memang jelas, untuk menghapuskan magik, tetapi mungkin terdapat twist. Melihat pada ‘Multiverse’ yang semakin runtuh, dan persahabatan mereka dalam filem pertama, terdapat kemungkinan kedua-duanya akan menjadi sekutu untuk mempertahankan Bumi dari ancaman yang lebih besar.

Rakaman terakhir trailer meninggalkan satu lagi persoalan kepada penonton, versi gelap Strange telah berubah menjadi jahat sepenuhnya, membangkitkan tangan tambahan dan entiti hitam yang berpusing di belakang dan sekelilingnya. Strange nampaknya seperti bergabung dengan makhluk berbayang dari alam lain, yang menyebabkan dia menjadi zombi.

Trailer Super Bowl Doctor Strange in the Multiverse of Madness menggoda banyak watak-watak baharu dan suasana penceritaan yang menakutkan yang kita boleh jangka dalam filem solo keduanya. Mungkin ramai dikalangan kita yang tidak sabar untuk mengentahui apa yang akan berlaku kepada Doctor Strange, tetapi sehingga dirungkaikan, kita perlu menunggu filem ini apabila ia ditayangkan pada 5 Mei 2022.


Gambar Terbaru Musim Ke-2 Paparkan Trigon Telah Menguasai Titans

DC Universe telah melancarkan gambar pandangan pertama episod “Trigon” dalam rancangan Titans musim kedua yang memaparkan para adiwira telah dikuasai oleh Trigon dan Rachel cuba menghentikan kejahatan ayahnya.

Rancangan ini akan kembali menemui penonton pada 6 September nanti. Anda boleh saksikan gambar-gambar tersebut dibawah.

Berikut adalah sinopsis rasmi episod premier Titans musim kedua:

“Following directly after the apocalyptic events of last season’s finale. With Rachel’s father, Trigon (guest star SEAMUS DEVER) having successfully turned Dick dark, he sets out to win the others over to his side by embracing their inner darkness. With everyone under Trigon’s control, Rachel and Gar find themselves fighting what seems like a hopeless battle against the powers of Trigon.”

Titans mengisahkan sekumpulan adiwira muda dari DC Universe yang terdiri daripada Dick Grayson dan Rachel Roth. Mereka berdua turut disertai beberapa adiwira lain seperti Starfire dan Beast. Bersama-sama, mereka menjadi sebuah keluarga dan membentuk kumpulan adiwira.

Brenton Thwaites memainkan peranan utama sebagai Dick Grayson/Robin, Teagan Croft sebagai Raven, Anna Diop sebagai Koriand’r/Starfire, Alan Ritchson dan Minka Kelly sebagai Hawk dan Dove, manakala Bruno Bichir sebagai Dr. Niles Caulder, dan Lindsey Gort sebagai Police Detective Amy Rohrbach.

Musim kedua juga bakal menampilkan pelakon-pelakon baru seperti Joshua Orpin sebagai Conner Kent/Superboy, Esai Morales sebagai Deathstroke, Chella Man sebagai anak Deathstroke, Jericho Wilson, Chelsea T. Zhang sebagai anak perempuan Deathstroke, Rose Wilson (aka The Ravager), Iain Glen sebagai Bruce Wayne, Natlie Gumede sebagai Mercy Graves dan Drew Van Acker sebagai Aqualad.

Siri televisyen Titans boleh didapati diplatform penstriman video DC Universe mulai 6 September ini.


Netflix Lancarkan Teaser & Poster Terbaru Ghost in the Shell: SAC_2045

Susulan pengumuman Netflix mengenai senarai anime yang akan ditayangkan sepanjang tahun ini hingga tahun hadapan, Netflix telah melancarkan teaser serta poster terbaru anime Ghost in the Shell: SAC_2045 yang memaparkan kepulangan Major Motoko Kusanagi dalam siri akan datang. Anda boleh saksikan trailer dan poster dibawah.

Musim ketiga Ghost in the Shell: Stand Alone Complex ini ditetapkan pada tahun 2045. Selepas kapitalisme global telah gagal, pasukan elit Jepun yang dikenali sebagai Bahagian 9 telah mula menjalankan operasi siber rahsia untuk menangkis ancaman yang semakin berleluasa.

Ghost in the Shell: Stand Alone Complex

Ghost in the Shell: Stand Alone Complex

Projek ini sepatutnya bermula pada tahun 2017, semasa filem live-action lakonan Scarlett Johansson ditayangkan. Namun terpaksa ditanggu disebabkan filem tersebut gagal dari segi kritik dan komersial.

Francais Ghost in the Shell bermula dari manga berjudul sama yang ditulis dan dilukis oleh Masamune Shirow, dan diterbitkan pada tahun 1989 sehingga 1997. Disebabkan populariti yang tinggi, Ghost in the Shell dikembangkan sehingga terbitnya lima filem animasi, empat siri animasi, empat permainan video dan empat siri animasi video. Kesemuanya menerima respon yang sangat positif dari peminat.

Netflix kini sedang mengembangkan bahan siaran anime mereka dan sedang menghasilkan beberapa siri baru termasuklah Pacific Rim, Altered Carbon, Ultraman dan banyak lagi, serta siri live action adaptasi dari anime popular berjudul Cowboy Bepop.

Ghost in the Shell: SAC_2045 akan ditayangkan pada tahun 2020.


The Terminator Mendapat Kembali Sentuhan James Cameroon

“I’ll be Back!” 3 ayat tersebut merupakan quote dialog paling ikonik dalam dunia perfileman Hollywood dan ianya diambil dari filem aksi sains fiksyen popular The Terminator. Filem tersebut yang dibintangi oleh Arnold Schwarzenegger dan telah mengangkat status pelakon berkenaan di dunia perfileman Hollywood. The Terminator yang dihasilkan pada 1984 diarahkan oleh pengarah tersohor iaitu James Cameroon dan dia juga terlibat dalam pembikinan skrip filem berkenaan.

Filem berkenaan telah menerima kejayaan memberansangkan dimana sehingga kini filem berkenaan masih diingati oleh penonton. Disebabkan sukses dari segi kutipan tiket dan menerima respond positif dari para pengkritik filem dan penonton. Ia telah mendorong James Cameroon untuk menghasilkan filem sekuel berjudul Terminator 2 pada 1991 dan Arnold Schwarzenegger kembali membintangi filem ini. Kedua-dua filem yang diarahkan oleh James Cameroon ini adalah filem Terminator yang paling berjaya berbanding filem-filem Terminator yang lain.

Namun begitu, populariti franchais siri The  Terminator ini semakin lama semakin merosot bermula dari filem Terminator 3: Rise of the Machines dimana filem ke tiga ini langsung tidak melibatkan James Cameroon sebagai pengarah dan penulis. Filem prequel, Terminator: Salvation juga hampir dilupai oleh peminat filem, manakala filem terbaru Terminator: Genisys pula dianggap filem Terminator paling teruk dalam kesemuaa siri fraincais filem Terminator.

Terminator 3: Rise of the Machines

Bagi menyelamatkan siri filem The Terminator, pihak studio telah memanggil semula James Cameroon bagi memperbetulkan kesilapan yang berlaku pada filem-filem Terminator sebelum ini.

Menurut laporan Deadline, James Cameroon telah mendapat akses penuh dalam menghasilkan filem The Terminator terbaru akan datang dan dikatakan telah bersedia membuat siri terbaru filem aksi tersebut dengan Tim Miller (Deadpool) dikhabarkan akan menjadi pengarah filem berkenaan.

Apa yang menariknya ialah, James Cameroon dikatakan enggan meneruskan sekuel Terminator Genisys tetapi sebaliknya mahu meneruskan sekuel filem originalnya iaitu Terminator 1 dan 2 atau kemungkinan besar membuat reboot keseluruhan siri filem berkenaan.

Linda Hamilton – Sarah Connor, Judgement Day

Jika Cameroon meneruskan hasratnya untuk membuat sekuel, persoalannya adakah aktor asal iaitu Arnold and Linda Hamilton akan turut serta dalam projek filem berkenaan ataupun Cameroon akan menggunakan aktor lain bagi menggantikan mereka? Linda Hamilton sebelum ini enggan terlibat dalam sekuel Terminator 3 dan hanya muncul sebagai cameo suara dalam filem Terminator: Salvation.

Setakat ini, tiada berita mengenai kemunculan semula aktor original filem Terminator yang akan dihasilkan oleh Cameroon dan Tim Miller ini. Apa yang pasti, Cameroon mungkin terpaksa menggunakan aktor lain jika dia mahu meneruskan sekuel atau reboot filem Terminator memandangkan faktor usia bakal menghalang pelakon-pelakon terbabit muncul dalam filemnya nanti.

The Terminator bakal ditayangkan pada 2019 dan kami di kakimuvee akan mengeluarkan update terbaru filem ini dari masa ke semasa.


Rating Episod 2 “Forecasting Love And Weather” & “Twenty Five, Twenty One” Meningkat

Selepas bermula baik pada tayangan perdana, kedua-dua drama Forecasting Love and Weather dan Twenty Five, Twenty One menyaksikan peningkatan rating pada episod kedua.

Menurut Nielsen Korea (via Soompi), rating Forecasting Love and Weather, drama romantik lakonan Song Kang dan Park Min Young, naik ke tahap 5.5 peratus untuk episod terbaru – peningkatan mendadak berbanding episod pertama yang mencatatkan rating 4.5 peratus.

Sementara itu, rating Twenty Five, Twenty One naik lebih tinggi dengan episod terbaru merekodkan penilaian penonton sebanyak 8.0 peratus, peningkatan 1.6 peratus berbanding rating yang dicatatkan pada episod perdana.

Drama itu turut menduduki tempat pertama dalam slot waktunya di semua saluran kabel, dan juga no. 1 dikalangan demografi utama penonton berusia 20 hingga 49 tahun, dengan rating 4.2 peratus.

Kedua-dua drama terbaru itu boleh di strim di Netflix.


Sinematografer “The Irishman” Dedahkan Filem Terbaru Martin Scorsese, Leonardo DiCaprio Bawa Watak Utama

Dalam temubual bersama wartawan Collider baru-baru ini, sinematografer filem The Irishman Rodrigo Preito mengesahkan bawa dia akan kembali berkerjasama dengan pengarah Martin Scorsese dalam filem adaptasi terbaru berjudul Killers of the Flower Moon.

Dia juga turut mendedahkan bawa filem yang dibintangi Leonardo DiCaprio sebagai pelakon utama itu akan memulakan penggambaran pada Mac 2020.

Projek terbaru itu menandakan projek kelima diantara Prieto dan Scorsese dimana mereka berdua pernah berkerjasama dalam filem The Wolf of Wall Street, Vinyl dan Silence.

The Wolf of Wall Street, Vinyl

The Wolf of Wall Street, Vinyl

Diadaptasikan dari novel Killer of the Flower Moon karya David Grann, filem tersebut berkisarkan tentang siasatan kes pembunuhan melibatkan orang kaya Osage di Osage County, Oklahoma pada era 1920an sebaik sahaja penemuan minyak ditanah milik simati. Pihak FBI yang menyiasat kes tersebut menemui rahsia menakutkan disebalik kes pembunuhan tersebut.

Filem tersebut ditulis oleh Eric Roth (A Star is Born), dan diterbitkan oleh Imperative Entertainment bersama-sama Scorsese, Appian Way Productions dan Sikelia Production. Selain DiCaprio, rakan baik Scorsese, Robert De Niro turut dilaporkan akan membintangi filem akan datang.

Killers of the Flower Moon merupakan filem ketujuh DiCaprio bersama Scorsese. Dicaprio mula bekerja dibawah Scorsese menerusi filem Gangs of New Yorks, diikuti The Aviator, The Departed, Shutter Island, The Wolf of Wall Street dan filem pendek berjudul The Audition yang diterbitkan pada 2015.